open-index/open-wikipedia-markdown huggingface dataset:
বি. বিজয়ালক্ষ্মী

**বি. বিজয়ালাক্ষ্মী** ছিলেন একজন ভারতীয় পদার্থ বিজ্ঞানী। (১৯৫২ –১২ মে', ১৯৮৫) দুরারোগ্য কর্কট রোগে আক্রান্ত হওয়ার সত্ত্বেও তাঁর বৈজ্ঞানিক অনুসন্ধিৎসা এবং জিজ্ঞাসু মানসিকতার কমতি ঘটা ছিল না। সমাজ এবং রাজনীতির ক্ষেত্রতেও একসময় সক্রিয় হয়ে ওঠা বিজয়ালক্ষ্মী ১৯৭৮ সালে "আপেক্ষিকতাশূন্য বলান্টাম বলবিদ্যায় ঘূর্ণায়মান কণিকার বিশিষ্টতা" (*characterizing a spinning particle in non-relativistic quantum mechanics.*) উদ্‌ঘাটন করতে অধ্যয়ন আরম্ভ করেছিলেন। 

## প্রারম্ভিক জীবন এবং শিক্ষা
বিজয়ালক্ষ্মীর জন্ম হয়েছিল একটি রক্ষণশীল পরিবারে। তিরুচিপল্লীতে থাকা সীতালক্ষ্মী রামাস্বামী কলেজ থেকে তিনি ১৯৭৪ সালে স্নাতকোত্তর ডিগ্রী লাভ করেন। তারপরে তাত্ত্বিক পদার্থ বিজ্ঞানের বিভাগে যোগদান করেন।  ১৯৮২ সালে তিনি মাদ্রাজ বিশ্ববিদ্যালয় থেকে ডক্টরেট ডিগ্রী লাভ করেন। তারপরে তাঁর সাক্ষাৎ হয় টি. জয়ারামের সঙ্গে। খুব কম দিনের মধ্যে দুজন বিবাহসূত্রে আবদ্ধ হন।

## কর্মজীবন
বি. বিজয়ালক্ষ্মী আপেক্ষিকতাবাদের সঙ্গে জড়িত কতগুলি সমীকরণ সম্বন্ধে অধ্যয়ন করেছিলেন, যেগুলি সমীকরণে বিদ্যুৎ-চুম্বকীয় এবং মাধ্যকার্ষণিক ক্ষেত্রে উচ্চ ঘূর্ণনের সঙ্গে নিহিত হয়ে থাকে। সেগুলি থেকেও উচ্চতর ঘূর্ণন তত্ত্ব উদ্ভাবন করতে পারা যায় না কি – এই বিষয়ে তিনি অন্বেষণ করেছিলেন। কিছু দিন পরেই তিনি আপেক্ষিকতাহীন বলান্টাম বলবিদ্যা ঘূর্ণায়মান কণিকা সম্বন্ধে কাজ করেছিলেন।  ১৯৭৮ সালে মাদ্রাজ বিশ্ববিদ্যালয়ে গবেষক পন্ডিতের একটি বিশেষ সংঘের গঠন করা হয়েছিল। এই সংঘ স্থাপন করতে বিজয়ালক্ষ্মীরো অবদান ছিল। ১৯৮০ সালে কোচির বিশ্ববিদ্যালয়ে পারমাণবিক শক্তি বিভাগের আয়োজন করা "দ্বি-বার্ষিক উচ্চশক্তিসম্পন্ন পদার্থ বিজ্ঞানের সভা"য় (*biannual High Energy Physics Symposium*) তিনি বক্তৃতা প্রদান করেন। এর পরেই তাঁর সমাদর এবং সম্মান বাড়ে৷ সঙ্গে তাঁর করা গবেষণা এবং অধ্যয়নাও বিশেষ মর্যাদা পায়।  দুর্ভাগ্যজনকভাবে এর কিছুদিনের পরেই তাঁর দেহ ভেঙে পড়ে এবং তিনি কর্কট রোগে আক্রান্ত হন। তৎসত্ত্বেও বিজয়ালক্ষ্মীর উদ্যম কমেনি, বরং অসুস্থ দেহেই তিনি পাঁচটি গবেষণাপত্র প্রকাশ করেছিলেন। এই গবেষণাপত্রে বহিঃক্ষেত্রে আপেক্ষিকতাবাদী তরঙ্গের বিষয়ে আলোকপাত করা হয়েছিল। তারসঙ্গে এই গবেষণাপত্রের মাধ্যমে তিনি ডক্টরেট ডিগ্রীর আবশ্যকতাও পূরণ করেছিলেন। উল্লেখযোগ্য যে, আপেক্ষিকতাবাদী সমীকরণের সঙ্গে জড়িত এই গবেষণার বিষয়বস্তুটি বিজ্ঞান মহলে এর পূর্বে দৃষ্টিগোচর হয়নি। দুবছরেরও অধিক সময় ধরে বিজয়ালক্ষ্মী আপেক্ষিকতাবাদী সমীকরণকে বিভিন্ন দিক থেকে গবেষণা করেছিলেন। 

## স্বীকৃতি
শশী কুমার তাঁর জীবন এবং দর্শন নিয়ে "বিজয়ালক্ষ্মী: দ্য স্টোরি অব এ ইয়ং য়োমেন উইথ কেন্সার" শীর্ষক একটি তথ্যচিত্র  প্রস্তুত করেন। 
## মৃত্যু
১৯৮৫ সালের ১২ মে'তে বিজয়ালক্ষ্মীর মৃত্যু হয়। 

## তথ্যসূত্র

## বহিঃসংযোগ

* বি. বিজয়ালক্ষ্মীর গবেষণা

বিষয়শ্রেণী:ভারতীয় নারী পদার্থবিজ্ঞানী
বিষয়শ্রেণী:ভারতীয় নারী বিজ্ঞানী
বিষয়শ্রেণী:ভারতীয় বিজ্ঞানী
বিষয়শ্রেণী:ভারতে ক্যান্সারে মৃত্যু
বিষয়শ্রেণী:২০শ শতাব্দীর ভারতীয় পদার্থবিজ্ঞানী
বিষয়শ্রেণী:১৯৫২-এ জন্ম
বিষয়শ্রেণী:১৯৮৫-এ মৃত্যু
বিষয়শ্রেণী:২০শ শতাব্দীর ভারতীয় নারী
বিষয়শ্রেণী:ভারতীয় নাস্তিক
বিষয়শ্রেণী:মাদ্রাজ বিশ্ববিদ্যালয়ের প্রাক্তন শিক্ষার্থী
রাধা বালাকৃষ্ণান

**রাধা বালাকৃষ্ণান** হচ্ছেন একজন ভারতীয় পদার্থ বিজ্ঞানী। তিনি চেন্নাইস্থিত গাণিতিক বিজ্ঞানের প্রতিষ্ঠানে কাজ করেছিলেন। তাঁর গবেষণাক্ষেত্রটি অরৈখিক বলবিদ্যা এবং পদার্থ বিজ্ঞানে প্রয়োগের সঙ্গে জড়িত। অরৈখিক বলবিদ্যা(Nonlinear Dynamics)র ক্ষেত্রটিতে তিনি একজন অগ্রগণ্য বিজ্ঞানী।  পদার্থ বিজ্ঞানের ক্ষেত্রতে অগ্রণী অবদানের জন্য রাধা বালাকৃষ্ণন *তামিলনাড়ু বিজ্ঞান পুরস্কার*, *প্রফেসর দর্শন রংগনাথন স্মারক বক্তৃতা পুরস্কার* লাভ করেন। 
 
## শিক্ষা
বালাকৃষ্ণন দিল্লী বিশ্ববিদ্যালয়-এ থেকে পদার্থবিজ্ঞানের অনার্সসহ উত্তীর্ণ হয়েছিলেন। পরবর্তী কালে তিনি ১৯৬৫ সালে বিজ্ঞানে স্নাতকোত্তর ডিগ্রী অর্জন করেন৷  ব্রানডেইদ বিশ্ববিদ্যালয় থেকে তিনি ডক্টরেট ডিগ্রী লাভ করেছিলেন। তাঁর গবেষণাপত্রটি বলান্টাম স্ফটিকের নিরীক্ষণ এবং পর্যালোচনার সঙ্গে জড়িত এক প্রারম্ভিক সময়ের অধ্যয়ন। তিনি কঠিন হিলিয়ামে৩র উপর হিলিয়ামে৪র অশুদ্ধতা ফেলা প্রভাব এবং সেই ক্ষেত্রে বলান্টাম স্ফটিকের প্রভাব এবং ভূমিকার বিষয়ে আলোকপাত করেছিলেন৷ 

## কর্মজীবন
১৯৮০র দশকে, বালাকৃষ্ণন ভারতে আসেন। তিনি মাদ্রাজ বিশ্ববিদ্যালয়ের তাত্ত্বিক পদার্থবিজ্ঞানের বিভাগে কর্মরত হন। সেই প্রতিষ্ঠানে তিনি গবেষণা সহযোগী হিসেবে কার্যনির্বাহ করেন। ১৯৮৭ সালে তিনি চেন্নাইয়ের গাণিতিক বিজ্ঞান প্রতিষ্ঠানে যোগদান করেন। ২০০৪ সালে তিনি কর্মজীবন থেকে অবসর নেন। তারপর থেকে তিনি একজন এমিরেটাস বিজ্ঞানী হিসেবে বৈজ্ঞানিক এবং ঔদ্যোগিক গবেষণায়,(C.S.I.R.)তে নিজের গবেষণা-কার্য চালিয়ে যান।  তাঁর গবেষণার বিষয়গুলি হচ্ছে-অরৈখিক গতিবিদ্যা, Solitons এবং পদার্থবিজ্ঞানে প্রয়োগ, ধ্রুপদী অবকলন জ্যামিতির সঙ্গে সম্পর্ক ইত্যাদি।

## ব্যক্তিগত জীবন
রাধা বালাকৃষ্ণন পদার্থবিজ্ঞানী ভি. বালাকৃষ্ণনের সঙ্গে বৈবাহিক জীবন আরম্ভ করেন। তিনি একজন ভারতীয় তাত্ত্বিক পদার্থবিজ্ঞানী। তাঁদের দুটি সন্তান হরি বালাকৃষ্ণন এবং হামসা বালাকৃষ্ণন প্রখ্যাত শিক্ষা প্রতিষ্ঠান এম.আই.টি.র অধ্যাপক।

## পুরস্কার এবং সম্মান
১৯৯০ সালে থেকেই বালাকৃষ্ণন অরৈখিকতা এবং বক্ররেখা তথা পৃষ্ঠের অবকলন জ্যামিতির মাঝের গভীর সম্পর্কর বিষয়ে গবেষণা করে আসছেন। ১৯৯৯ সালে তিনি "তামিলনাড়ু বিজ্ঞানী পুরস্কার" লাভ করেন। ভৌতিক বিজ্ঞানের ক্ষেত্রটিতে অগ্রণী উল্লেখনীয় অবদানের জন্য তাঁকে এই পুরস্কারটি দেওয়া হয়। ২০০৫ সালে তিনি *ভারতীয় জাতীয় বিজ্ঞান একাডেমী*র "প্রফেসর দর্শন রংগনাথন স্মারক বক্তৃতা পুরস্কার" লাভ করেন। অরৈখিক বলবিজ্ঞানের ক্ষেত্রটিতে অগ্রণী মৌলিক অরিহণার জন্য তাঁকে এই পুরস্কার দেওয়া হয়। রাধা বালাকৃষ্ণনকে এই ক্ষেত্রের একজন অগ্রদূত বলে গণ্য করা হয়। 

## তথ্যসূত্র

## বহিঃসংযোগ
* চেন্নাইর গাণিতিক বিজ্ঞান প্রতিষ্ঠানের ওয়েবসাইটে রাধা বালাকৃষ্ণন

বিষয়শ্রেণী:ভারতীয় নারী পদার্থবিজ্ঞানী
বিষয়শ্রেণী:ভারতীয় পদার্থবিজ্ঞানী
বিষয়শ্রেণী:জীবিত ব্যক্তি
টি. এ. সরস্বতী আম্মা

**টেকাথ আমায়ানকট্টুকুরুচ্চি কালাথিল সরস্বতী**(ইং-Tekkath Amayankottukurussi Kalathil Sarasvati) সংক্ষিপ্ত *টি.এ. সরস্বতী আম্মা* (জন্ম-২৬ ডিসেম্বর ১৯১৮ – ১৫ আগস্ট ২০০০) একজন ভারতীয় শিক্ষাবিদ, পণ্ডিত, গবেষক, গণিতজ্ঞ। তাঁর জন্ম হয়েছিল কেরালার পালাক্কাড় জেলার চেরপুলাচ্চেরীতে। তিনি গণিতের ইতিহাস এবং সংস্কৃতে উল্লেখযোগ্য অবদানসম্পন্ন গুরুত্বপূর্ণ গ্রন্থ লিখে গিয়েছেন। গ্রন্থের নাম -*প্রাচীন এবং মধ্যযুগীয় ভারতে  জ্যামিতি*৷

## সংক্ষিপ্ত জীবন
সরস্বতী আম্মার জন্ম হয়েছিল কেরেলার পালাকাড় জেলার চেরপুলাচেরীতে। তিনি ছিলেন মাতা কুটিমালু আম্মা এবং পিতা মারাথ আচুথা মেননের দ্বিতীয় সন্তান।  তিনি মাদ্রাজ বিশ্ববিদ্যালয় থেকে গণিত এবং পদার্থ বিজ্ঞানের ডিগ্রী অর্জন করেন। তারপরে বেনারস হিন্দু বিশ্ববিদ্যালয় থেকে সংস্কৃতে স্নাতকোত্তর ডিগ্রী লাভ করেন। তিনি গবেষণা করেন ভি. রাঘবনের অধীনে। তিনি ছিলেন একজন সংস্কৃত পণ্ডিত। সরস্বতী আম্মাই শ্রী কেরেলা বার্মা মহাবিদ্যালয়, ত্রিশূর, মহারাজা কলেজ, আর্নেকুলাম এবং রাঁচীর মহিলা কলেজে পড়িয়েছিলেন। তিনি ঝাড়খণ্ডের ধানবাদে থাকা শ্রী শ্রী নারায়ণ ন্যাস মহিলা মহাবিদ্যালয়ের অধ্যক্ষা হিসেবে ১৯৭৩ সাল থেকে ১৯৮০ সাল পর্যন্ত কার্যনির্বাহ করেছিলেন। অবসরের পর তিনি নিজের গৃহ শহর অট্টাপালামে অতিবাহিত করেন।  ২০০০ সালের ১৫ আগস্টের দিন তিনি মৃত্যুকে বরণ করে নেন। তাঁর কনিষ্ঠ ভগ্নী টি.এ. রাজালক্ষ্মী মালায়ালম ভাষার একজন প্রখ্যাত গল্পকার এবং ঔপন্যাসিক। কিন্তু ১৯৬৫ সালে তিনি আত্মহত্যা করেছিলেন। 

## স্বীকৃতি এবং সম্মান
২০০২ সালে কেরেলা গাণিতিক সমাজে তাঁদের বার্ষিক সম্মিলনীতে *প্রফেসর টি.এ. সরস্বতী আম্মা স্মারক বক্তৃতা* শীর্ষক এক নিয়মিত বক্তৃতার আরম্ভ করেন।  মিচ্ছিউ ইয়ানু- যিনি সরস্বতী আম্মার *প্রাচীন এবং মধ্যযুগীয় ভারতে  জ্যামিতি* শীর্ষক গ্রন্থটি পর্যালোচনা করেছিলেন, বলেছিলেন যে- "বইটি ভারতীয় জ্যামিতি অধ্যয়নের জন্য এক শক্তিশালী ভিত্তি নির্মাণ করেছেন।".

তাঁর গ্রন্থ *প্রাচীন এবং মধ্যযুগীয় ভারতে  জ্যামিতি*তে ভারতের সংস্কৃত, প্রাকৃত বৈজ্ঞানিক, এবং অর্ধ-বৈজ্ঞানিক সাহিত্য সম্বন্ধীয় জরীপ সন্নিবিষ্ট করা হয়েছে। বৈদিক সাহিত্য থেকে তিনি আরম্ভ করেছেন এবং সতের শতকের প্রারম্ভিক পর্যায়ে শেষ করেছেন। বৈদিক সাহিত্যর বিষয়ে তিনি সুগভীর আলোচনা করেছেন যেখানে জৈন আনুশাসনিক কর্মত গণিতের অংশীদারিত্ব, হিন্দু সিদ্ধান্তের সম্পর্কে মন্তব্য করা হয়েছে। আর্যভট্ট-প্রথম এবং দ্বিতীয়, ভাস্কর প্রথম এবং দ্বিতীয়, পরমেশ্বর, নীলকণ্ঠ, সংগামাগ্রম মাধবের জ্যামিতির ক্ষেত্রটিতে অবদানের বিষয়েও তিনি আলোকপাত করেছেন। গণিতজ্ঞ মহাবীর, শ্রীধর, নারায়ণ পণ্ডিত, বাক্সালী পান্ডুলিপির বিষয়েও অধ্যয়ণ করা হয়েছে। এই কর্মটির দ্বারা পূর্বের এক মতবাদকে প্রত্যাহ্বান জানাতে চাওয়া হয়েছিল যেখানে বলা হয়েছিল যে ভারতের গাণিতিক জিনিয়াস মূলত বীজগণিত এবং গণনার দ্বারা অবদমিত হয়ে ছিলেন;  প্রমাণ তথা পক্ষপাতিত্বহীনতাকে তাঁরা বর্জন করেছিলেন। সেইসময়ে ভারতে  একটি বিদ্যালয়ও ছিল যেখানে বীজগাণিতীক ফলাফলকে জ্যামিতির মাধ্যমে প্রকাশ করা হত।

## নির্বাচিত প্রকাশন

### বই

*

### গবেষণাপত্র

*
*
*
*
*

## তথ্যসূত্র

বিষয়শ্রেণী:ভারতীয় গণিতজ্ঞ
বিষয়শ্রেণী:গণিতজ্ঞ
বিষয়শ্রেণী:ভারতীয় নারী গণিতবিদ
রাজনগর ইউনিয়ন, নড়িয়া

**রাজনগর ইউনিয়ন** বাংলাদেশের ঢাকা বিভাগের শরীয়তপুর জেলার নড়িয়া উপজেলার অন্তর্গত একটি ইউনিয়ন।

## অবস্থান ও সীমানা

## ইতিহাস

## প্রশাসনিক এলাকা

## আয়তন ও জনসংখ্যা

## শিক্ষা
**শিক্ষার হার :**

**শিক্ষা প্রতিষ্ঠান**

## দর্শনীয় স্থান

## উল্লেখযোগ্য ব্যক্তিত্ব

## জনপ্রতিনিধি
**বর্তমান চেয়ারম্যান-**

## আরও দেখুন

* ঢাকা বিভাগ
* শরীয়তপুর জেলা

## তথ্যসূত্র

বিষয়শ্রেণী:নড়িয়া উপজেলার ইউনিয়ন
দ্য লাক অব ব্যারি লিন্ডন

***দ্য লাক অব ব্যারি লিন্ডন*** হল উইলিয়াম ম্যাকপিস থ্যাকারি রচিত একটি ঐতিহাসিক উপন্যাস। এটি প্রথমে ১৮৪৪ সালে ফ্রেজার্স পত্রিকায় *দ্য লাক অব ব্যারি লিন্ডন: আ রোম্যান্স অব দ্য লাস্ট সেঞ্চুরি* নামে ধারাবাহিকভাবে প্রকাশিত হয়েছিল। গল্পটি একজন আইরিশ অভিজাত ব্যক্তিকে নিয়ে, যিনি ইংরেজ অভিজাত শ্রেণির সদস্য হওয়ার চেষ্টা করছেন। থ্যাকারির এই কর্মের অনুপ্রেরণা হল অ্যান্ড্রু রবিনসন স্টোনি নামে একজন লম্পট ও ভাগ্য অন্বেষী অ্যাংলো-আইরিশের জীবনী ও স্বার্থসাধন। উপন্যাসটি পরে ১৮৫২-৫৩ সালে দুই খণ্ডে প্রকাশিত হয়েছিল এবং ১৮৫৬ সালে *দ্য মেমোয়ারস অব ব্যারি লিন্ডন, ইস্ক.*-এ এর সংশোধিত ও পরিমার্জিত রূপটি অন্তর্ভুক্ত করা হয়েছিল।

## চরিত্রাবলি
* **ব্যারি লিন্ডন** - জেমস ফিট্‌জেমস স্টিফেন ১৮৫৬ সালে প্রকাশিত এই উপন্যাস সম্পর্কে স্যাটারডে রিভিউ'তে ব্যারি লিন্ডনের তিনটি বয়সের বিবরণ দেন: "ব্যারি লিন্ডন - একজন উচ্ছৃঙ্খল ও অসুখী যুবক, একজন পরিণত কুখ্যাত ব্যক্তি, এবং একজন বার্ধক্যে জরাজীর্ণ ভিক্ষুক।"
* **ব্র্যাডি গোষ্ঠী** - ব্যারির পিতার বড় ভাই কর্নেলিয়াস ব্যরি, তার এক চোখ অন্ধ। তিনি একজন নাইট এবং ব্যারি-ব্যারি নামে পরিচিত।
* **যুবরাজ ভিক্টরের রাজদরবার** - এই রাজদরবারের দুই নারী, কাউন্টেস ইডা ও যুবরাজ্ঞী অলিভিয়া, দুজনের প্রেমের বিয়োগান্ত পরিণতি দেখা যায়।
* *স্যার চার্লস লিন্ডন ও তার স্ত্রী অনরিয়া*' - বৃদ্ধ স্যার চার্লস ব্রিটিশ সাম্রাজ্যের নাইট এবং সংসদ সদস্য। তিনি জুয়াড়ি, মদ্যপ, বর্তমানে গেঁটেবাতগ্রস্থ ও সন্তান জন্মদানে অক্ষম। অনারিয়া লেডি লিন্ডন হিসেবেও পরিচিত। তিনি তার একাকিত্ব কাটাতে ধর্মচর্চা করেন এবং প্রণয়মূলক গল্প পড়ে থাকেন।
* **মিসেস ব্যারি** - ব্যারি লিন্ডনের মা।

## জনপ্রিয় সংস্কৃতিতে
* জোরিস-কার্ল উইসমাঁস (১৮৪৮-১৯০৭) তার ১৮৮৪ সালে প্রকাশিত *আ র‍্যবুর* উপন্যাসের "পারফিউম" পরিচ্ছেদে *দ্য লাক অব ব্যারি লিন্ডন*-এর উল্লেখ করেন।
* *[[ব্যারি লিন্ডন]]* - স্ট্যানলি কুবরিক পরিচালিত ১৯৭৫ সালের চলচ্চিত্র। এতে নাম ভূমিকায় অভিনয় করেন রায়াল ওনিল, এবং লেডি লিন্ডন চরিত্রে মারিসা বেরেনসন, নাইট ব্যালি-ব্যারি চরিত্রে প্যাট্রি ম্যাজি, ব্যারির মায়ের চরিত্রে ম্যারি কিন অভিনয় করেন।

## তথ্যসূত্র

## বহিঃসংযোগ

বিষয়শ্রেণী:১৮৪৪-এর ব্রিটিশ উপন্যাস
বিষয়শ্রেণী:উইলিয়াম ম্যাকপিস থ্যাকারির উপন্যাস
বিষয়শ্রেণী:ইংরেজি উপন্যাস
বিষয়শ্রেণী:চলচ্চিত্রে অভিযোজিত ব্রিটিশ উপন্যাস
বিষয়শ্রেণী:বেতার কার্যক্রমে অভিযোজিত উপন্যাস
বিষয়শ্রেণী:পর্বক্রমে প্রথম প্রকাশিত উপন্যাস
সূর্যসিদ্ধান্ত

**সূর্যসিদ্ধান্ত** (সংস্কৃত: सूर्यसिद्धान्तः) হল ভারতীয় জ্যোতির্বিদ্যার একটি গ্রন্থ যা সংস্কৃত ভাষায় রচিত। এটি ৫০৫ খ্রিস্টাব্দে রচিত এবং এর অধ্যায় সংখ্যা চৌদ্দ।
সূর্যসিদ্ধান্ত নক্ষত্রমণ্ডল, গ্রহের ব্যাস এবং জ্যোতির্বিদ্যার কক্ষপথ গণনা করে বিভিন্ন গ্রহ ও চাঁদের গতি গণনা করার নিয়ম বর্ণনা করে। পাঠ্যটি ১৫ সহস্র খ্রিস্টাব্দের  তাল-পাতার পাণ্ডুলিপি এবং আরও কিছু নতুন পাণ্ডুলিপি থেকে জানা যায়। পাঠ্যটি আনুমানিক ৮০০ খ্রীস্টপূর্বের পাঠ্য থেকে রচিত বা সংশোধিত হয়েছিল, যেটিকেও সূর্যসিদ্ধান্ত বলা হয়। সূর্যসিদ্ধান্ত পাঠটি দুই লাইনের শ্লোক দ্বারা গঠিত, প্রতিটি লাইন দুটি অর্ধে বিভক্ত, প্রতিটি অর্ধ আটটি শব্দাংশ দ্বারা গঠিত।

১১ শতকের ফার্সি পণ্ডিত ও বহুমিত আল-বেরুনি দ্বারা বর্ণিত, সূর্যসিদ্ধান্ত নামের পাঠ্যটি প্রথম আর্যভট্ট-এর ছাত্র লতাদেব লিখেছিলেন। সূর্যসিদ্ধান্তের প্রথম অধ্যায়ের দ্বিতীয় শ্লোকটি হিন্দু পুরাণের সৌর দেবতা, সূর্যের একজন দূতকে বলেছে, যেমনটি প্রায় দুই মিলিয়ন বছর আগে সত্যযুগের শেষে মায়া নামক অসুরের কথা বলা হয়েছে।

সুচরিত মার্কণ্ডে এবং প্রেম শঙ্কর শ্রীবাস্তবের মতে, পাঠ্যটি দাবি করে যে পৃথিবী গোলাকার। পাঠ্যটি ষষ্ঠিক ভগ্নাংশ এবং ত্রিকোণমিতিক ফাংশনগুলির প্রথম পরিচিত আলোচনার জন্য পরিচিত।

সূর্যসিদ্ধান্ত হল একাধিক জ্যোতির্বিদ্যা-সম্পর্কিত হিন্দু গ্রন্থের মধ্যে একটি। এটি একটি কার্যকরী পদ্ধতির প্রতিনিধিত্ব করে যা যুক্তিসঙ্গতভাবে সঠিক ভবিষ্যদ্বাণী করে। পাঠ্যটি লুনি-সৌর হিন্দু পঞ্জিকার সৌর বছরের গণনার উপর প্রভাবশালী ছিল।  পাঠ্যটি আরবি ভাষায় অনুবাদ করা হয়েছিল এবং মধ্যযুগীয় ইসলামিক ভূগোলে প্রভাবশালী ছিল।  ভারতে রচিত সমস্ত জ্যোতির্বিদ্যা সংক্রান্ত গ্রন্থের মধ্যে সূর্যসিদ্ধান্তের ভাষ্যকারের সংখ্যা সবচেয়ে বেশি। এতে গ্রহের কক্ষপথের পরামিতি সম্পর্কে তথ্য অন্তর্ভুক্ত রয়েছে, যেমন মহাযুগে বিবর্তনের সংখ্যা, কক্ষপথের অনুদৈর্ঘ্য পরিবর্তন ও সমর্থনকারী প্রমাণ এবং গণনা পদ্ধতিও অন্তর্ভুক্ত রয়েছে।

## বহিসূত্র
*সূর্য্যসিদ্ধান্ত- বাংলা অনুবাদ
## তথ্যসূত্র

বিষয়শ্রেণী:গণিতের ইতিহাস
বিষয়শ্রেণী:হিন্দু জ্যোতির্বিজ্ঞান
বিষয়শ্রেণী:জ্যোতির্বিজ্ঞানের বই
বিষয়শ্রেণী:জ্যামিতির ইতিহাস
আবু আল-আব্বাস আল-মুরসি মসজিদ

থাম্ব|ডান|মসজিদের বাহিরের অংশ

**আবু আল-আব্বাস আল-মুরসি মসজিদ** () আলেকজান্দ্রিয়া মিশর শহরের মসজিদ। এটি ত্রয়োদশ শতাব্দীর মার্সিয়ান আন্দালুসি সুফি সাধক আবুল আব্বাস আল-মুরসির উদ্দেশ্যে উত্সর্গীকৃত করে তৈরি করেন, এবং সমাধিতে রয়েছে এখানে।

এটি আলেকজান্দ্রিয়ার আনফৌশি কাইত্বেয়ের সিটেলের কাছে অবস্থিত।

মসজিদটি বর্তমান ডিজাইন করছেন ইউজিনিও ভালজানিয়া এবং মারিও রসি ১৯২৯/৪৫ সালে নতুনভাবে ডিজাইন করেছিলেন এবং এটি মিশরের পুরানো কায়রো ভবন মত করা হয়েছে।

## তথ্যসূত্র

বিষয়শ্রেণী:মিশরের মসজিদ
বিষয়শ্রেণী:গম্বুজসহ মসজিদ
বিষয়শ্রেণী:১৯৪৫-এ সম্পন্ন মসজিদ
বিষয়শ্রেণী:২০শ শতাব্দীর মিশরের মসজিদ
মিশরের মসজিদের তালিকা

২০১৬ সালের মতো মিশরে ১,১৪,০০০ মসজিদ রয়েছে, যার মধ্যে ৮৩,০০০ ওয়াক্ফ মন্ত্রাণালয় দ্বারা অনুমোদিত। এই তালিকায় মিশরের উল্লেখযোগ্য মসজিদ রয়েছে।

## মসজিদসমূহের তালিকা

## আরও দেখুন
* ইসলাম
* মসজিদ
* নামাজ

## তথ্যসূত্র

বিষয়শ্রেণী:দেশ অনুযায়ী তালিকা
বিষয়শ্রেণী:মসজিদের তালিকা
বিষয়শ্রেণী:মিশরের মসজিদ
সিরাজুল ইসলাম (মৌলভীবাজারের রাজনীতিবিদ)

**সিরাজুল ইসলাম** (-৫ এপ্রিল ২০২০) বাংলাদেশের সিলেটের মৌলভীবাজার জেলার রাজনীতিবিদ, মুক্তিযোদ্ধা ও সাবেক সংসদ সদস্য।

## জন্ম ও প্রাথমিক জীবন
মো. সিরাজুল ইসলাম  সালে মৌলভীবাজার জেলার বড়লেখা উপজেলার তালিমপুর ইউনিয়নের টেকাহালি গ্রামে জন্মগ্রহণ করেন। তিনি স্ত্রী ও ৪ মেয়েদের সাথে যুক্তরাষ্ট্রে বসবাস করতেন। একমাত্র ছেলে আনিসুল ইসলাম ঢাকায় বসবাস করেন।

## রাজনৈতিক জীবন
মো. সিরাজুল ইসলাম মুক্তিযুদ্ধের সংগঠক ছিলেন। তিনি ছিলেন ১৯৬৩-৬৪ মেয়াদে বাংলাদেশ ছাত্রলীগের বৃহত্তর সিলেট জেলা শাখার সাধারণ সম্পাদক। ১৯৬৮ সালে বড়লেখা উপজেলা আওয়ামী লীগের প্রতিষ্ঠাতা সাধারণ সম্পাদক ছিলেন তিনি। ১৯৭১ সালে তিনি ক্তিযুদ্ধে অংশগ্রহণ করেন। ১৯৭২ সালে মৌলভীবাজার মহকুমা আওয়ামীলীগের প্রখম সাধারণ সম্পাদক নির্বাচিত হন তিনি।

১৯৭৩ সালে তিনি স্বাধীন বাংলাদেশের প্রথম জাতীয় সংসদ নির্বাচনে বিলুপ্ত সিলেট-১২ আসন (বর্তমান মৌলভীবাজার-১) থেকে বাংলাদেশ আওয়ামী লীগের মনোনয়ন নিয়ে সংসদ সদস্য নির্বাচিত হন। ১৯৭৯ সালের দ্বিতীয় জাতীয় সংসদ নির্বাচনে তিনি বাংলাদেশ আওয়ামী লীগের মনোনয়ন নিয়ে পুনরায় সংসদ সদস্য নির্বাচিত হন। ১৯৮৬ সালে স্বৈরাচারবিরোধী আন্দোলনে বড়লেখায় তিনি পুলিশের হাতে গুলিবিদ্ধ হন। তিনি ১৯৮৮ সালে বড়লেখা উপজেলার চেয়ারম্যান নির্বাচিত হন। এর পর স্বপরিবারে যুক্তরাষ্ট্রে প্রবাসী হন তিনি।

## মৃত্যু
সিরাজুল ইসলাম ৫ এপ্রিল ২০২০ সালে করোনায় আক্রান্ত হয়ে নিউইয়র্কের এল্মহার্স্ট হাসপাতালে চিকিৎসাধীন অবস্থায় মৃত্যুবরণ করেন।

## তথ্যসূত্র

বিষয়শ্রেণী:১৯৪৩-এ জন্ম
বিষয়শ্রেণী:২০২০-এ মৃত্যু
বিষয়শ্রেণী:মৌলভীবাজার জেলার রাজনীতিবিদ
বিষয়শ্রেণী:প্রথম জাতীয় সংসদ সদস্য
বিষয়শ্রেণী:দ্বিতীয় জাতীয় সংসদ সদস্য
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
আবু হাজ্জাজ মসজিদ

**আবু হাজ্জাজ মসজিদ**: (আরবি: مسجد أبو الحجاج بالأقصر) মিশর লাক্সোরে শহর অবস্থিত একটি মসজিদ। লাক্সর মন্দিরের ধ্বংসাবশেষের উপরে অবস্থিত, এটি প্রাচীন মিশরীয় প্রর্থনা কেন্দ্র খ্রিস্টপূর্ব ১৪ শতাব্দীতে ফেরাউন আমেনহোটেপের রাজত্বকালের।

প্রাচীন কলামগুলিতে মসজিদটি নিজেরাই দাঁড়িয়ে আছে। লাক্সর মন্দিরের সেই অংশটি ৩৯৫ খ্রিস্টাব্দে রোমানদের দ্বারা গির্জার এবং পরে ৬৪০ সালে মসজিদে রূপান্তরিত করা হয়েছিল, ৩৪০০ বছরেরও বেশি সময় ধরে ধর্মীয় উপাসনা করেছে।  অতএব, লাক্সার মন্দিরটি প্রত্নতাত্ত্বিক বা পর্যটন উদ্দেশ্যে ব্যতীত অন্যান্য ক্ষেত্রে আংশিকভাবে সক্রিয় বিশ্বের প্রাচীনতম বিল্ডিং।
## ছবি
200px|থাম্ব| খ্রিস্টপূর্ব ১৪ শতকের মিশরীয় মন্দিরের একটি ফারাওনিক যুগের একটি ইসলামী মসজিদ
থাম্ব|200px|পশ্চিম দিক হতে আবু হাজ্জাজ মসজিদ

## তথ্যসূত্র

বিষয়শ্রেণী:মিশরের মসজিদ
বিষয়শ্রেণী:লাক্সর
বিষয়শ্রেণী:১৩শ শতাব্দীর আফ্রিকার মসজিদ
সত্যব্রত সামশ্রমী

**সত্যব্রত সামশ্রমী** ( ২৮ মে, ১৮৪৬ — ১ জুন, ১৯১১) একজন বাঙালি ভাষাবিদ, সংস্কৃত পণ্ডিত ও কলকাতা বিশ্ববিদ্যালয়ে বেদ বিভাগের প্রধান অধ্যাপক ছিলেন।

## প্রারম্ভিক জীবন
১৮৪৬ সাল তাঁর জন্ম হয়। তাঁর আসল নাম কালিদাস চট্টোপাধ্যায়। পিতা রামদাস চট্টোপাধ্যায় ছিলেন পটনার বিচারক। পাঁচ বছর বয়সে কাশীর সরস্বতী মঠে সংস্কৃত শিক্ষার জন্য তাকে পাঠানো হয়। দুই দশক সেখানে সংস্কৃত সাহিত্য, চতুর্বেদ, স্মৃতি, বেদান্ত, উপনিষদ, ইত্যাদি অধ্যয়নের পরে পায়ে হেঁটে সমস্ত ভারত ভ্রমণ করেন। রাজস্থানের বুন্দি রাজ্যে যাওয়ার পর তাঁর মেধা ও বেদ সংক্রান্ত পান্ডিত্যে চমৎকৃত হয়ে বুন্দিরাজ তাঁকে ‘সামশ্রমী’ উপাধি দেন।
## কর্মকাণ্ড
কলকাতায় আসার পরে তিনি একটি টোল চালু করেন যেখানে ছাত্রদের বিনা পয়সায় থাকাখাওয়া ও সংস্কৃত পঠন পাঠন চলত। এসময় নিজ উদ্যোগে তিনি দুটি পত্রিকা প্রকাশ ও সম্পাদনা করতেন। সংস্কৃত ভাষায় লেখা প্রত্নকম্রনন্দিনী আর বাংলা ও সংস্কৃত ভাষায় লেখা পত্রিকা ঊষা। এইসময় তার যোগাযোগ হয় জার্মান পণ্ডিত ফ্রেডরিখ ম্যাক্সমুলারের সঙ্গে। কলকাতা ফিলোলজিকাল সোসাইটির সদস্য সামশ্রমী জানতেন ফারসি, ইংরেজি ভাষাও। বেদ সংহিতা, ব্রাহ্মণ, আরণ্যক ও উপনিষদ, শ্রৌত, গৃহ ও ধৰ্ম্মসূত্র ইত্যাদির ওপর নিবন্ধ লিখেছেন রমেশচন্দ্র দত্তের সাথে। ঈশ্বরচন্দ্র বিদ্যাসাগরের সঙ্গে নিয়মিত পত্র যোগাযোগ ছিল তাঁর। বিধবা বিবাহের স্বপক্ষে থাকলেও, তিনি বহুবিবাহের সমর্থক ছিলেন। কলিকাতা ছাড়াও ভারতের নয়টি বিশ্ববিদ্যালয়ের বেদের পরীক্ষক ছিলেন তিনি। ১৯১০ সালে ভাষাচার্য ডঃ মুহম্মদ শহীদুল্লাহকে অহিন্দু হওয়ার কারণে বেদপাঠে অনুমতি দিতে চাননি সামশ্রমী। কলকাতা বিশ্ববিদ্যালয়ের এই বিতর্কিত ঘটনাটি কলিকাতা উচ্চ আদালতের নির্দেশে মীমাংসিত হয়।

## তথ্যসূত্র

বিষয়শ্রেণী:১৮৪৬-এ জন্ম
বিষয়শ্রেণী:১৯১১-এ মৃত্যু
বিষয়শ্রেণী:ভাষাবিজ্ঞানী
বিষয়শ্রেণী:বাঙালি শিক্ষাবিদ
বিষয়শ্রেণী:বাঙালি লেখক
হাদজা সারান দারাবা কাবা

**হাদজা সারান দারাবা কাবা** (জন্ম:১৯৪৫) নারীর সমতা ও নারীর অধিকার বিষয়ক গিনি মহিলা কর্মী, মানো নদী ইউনিয়নের প্রথম মহিলা সেক্রেটারি-জেনারেল এবং গিনির সাধারণ নির্বাচনে ২০১০ সালের রাষ্ট্রপতি পদের প্রার্থী।

## জীবনী
হাদজা ১৯৪৫ সালে দ্বিতীয় বিশ্বযুদ্ধের সমাপ্তির শেষের দিকে গিনির কোয়ায় একটি নিম্ন মধ্যবর্তী পরিবারে জন্মগ্রহণ করেছিলেন, তার বাবা ছিলেন প্রয়াত রাষ্ট্রপতি আহমদ সাকৌ ট্যুরের শাসন কালে একজন সৈনিক এবং কর্মী। ১৯৬৬ থেকে ১৯৭৯ সালের মধ্যে জার্মানির লেপজিগ এবং হ্যালে ফার্মাসিস্ট হিসাবে হাদজা প্রশিক্ষণ নিয়েছিলেন। ১৯৭০ সালে তিনি গিনিতে ফিরে আসেন যেখানে তিনি হাদজা মাফেরী বাঙ্গৌরা মেডিসিন ও ফার্মাসি কলেজের অধ্যাপক হিসাবে এবং পরে ফার্মগুইনে যোগদান করেন যেখানে তিনি বিদেশ বাণিজ্য মন্ত্রণালয়তে, রফতানির উপ-জাতীয় পরিচালক হয়ে উঠেন। ১৯৯৬ সালে, তিনি মহিলা ও শিশুদের সামাজিক বিষয়াদি এবং প্রচার মন্ত্রী নিযুক্ত হন।

## রাষ্ট্রপতি নির্বাচন
২০১০ সালে, গিনির রাষ্ট্রপতি নির্বাচনের সময়, দ্বিতীয় দফায় ২৪ জন প্রার্থী দৌড়ের মধ্যে হাদজা একমাত্র মহিলা প্রার্থী ছিলেন। যদিও শেষ পর্যন্ত আলফা কন্ডি রাষ্ট্রপতি নির্বাচিত হন।

## মানো রিভার ইউনিয়ন
২০১১ সালের সেপ্টেম্বর থেকে ২০১৭ সালের মধ্যে হাদজা মানো রিভার ইউনিয়নের সাধারণ সম্পাদক এবং মানো রিভার ইউনিয়ন ফর পিসের (আরইএফএমএপি) মহিলা নেটওয়ার্কের প্রতিষ্ঠাতা ছিলেন,এই সঙ্ঘটি পশ্চিম আফ্রিকার নাগরিক সমাজে অন্যতম গুরুত্বপূর্ণ কিছু অবদান রেখেছিল যা উপ-অঞ্চলে এবং আফ্রিকান মহিলাদের মুক্তির জন্য বিভিন্ন দ্বন্দ্বের কথা বলে থাকত, ফলে ২০০৩ সালে জাতিসংঘের মানবাধিকার পুরস্কার লাভ করেছিল।

## তথ্যসূত্র

বিষয়শ্রেণী:১৯৪৫-এ জন্ম
বিষয়শ্রেণী:গিনির নারী অধিকারকর্মী
বিষয়শ্রেণী:জীবিত ব্যক্তি
থেভর মাগান

**তেবর মাগান** () ১৯৯২ সালে ভারতান পরিচালিত ভারতীয় তামিল ভাষার নাট্য চলচ্চিত্র। ছবিতে শিবাজি গণেশন, কমল হাসান , রেবতী, গৌতমী, নছর, কাকা রাধাকৃষ্ণান এবং বদিভেলু অভিনয় করেছেন। চলচ্চিত্রটির গানগুলোর সুর এবং আবহ সঙ্গীত ইলাইয়ারাজা রচনা করেছিলেন এবং চিত্রগ্রহণ পি সি শ্রীরাম পরিচালনা করেছিলেন। ছবিটির চিত্রনাট্য রচনা করেছিলেন কমল হাসান, তিনি তাঁর ভাই চন্দ্রহসানের সাথে রাজ কমল ফিল্মস ইন্টারন্যাশনালের অধীনে ছবিটি নির্মাণ করেছিলেন।

ছবিটিতে শক্তিবেলের গল্প বলা হয়েছে, যিনি তার বাবা পেরিয়া তেবরের সাথে দেখা করে বাড়ি ফিরে এসেছিলেন, যিনি একজন শ্রদ্ধেয় গ্রামপতি, তাঁর বান্ধবীকে বিয়ে করতে। শক্তিবেল জানতে পারে যে তার বাবার ছোট ভাই এবং তার ছেলের কারণে গ্রামবাসীরা বিশাল সমস্যার মুখোমুখি হচ্ছে। বাবার মৃত্যুর পরে শক্তিবেল বাবার দায়িত্ব গ্রহণ করেন। চলচ্চিত্রটির বাকী অংশটি কীভাবে শক্তিবেল গ্রামবাসীদের সমস্যা সমাধান করে।

ছবিটি ভারত সেরা বিদেশী ভাষার চলচ্চিত্র হিসেবে একাডেমি পুরস্কারের জন্য ভারতীয় নিবেদনে গিয়েছিলো, কিন্তু মনোনীত হয়নি। চলচ্চিত্রটি পাঁচটি জাতীয় চলচ্চিত্র পুরস্কার (ভারত) জিতেছিলো, যার মধ্যে সেরা তামিল চলচ্চিত্র পুরস্কার, সেরা সহায়ক অভিনেত্রীর পুরস্কার (রেবতী) এবং একটি বিশেষ জুরি অ্যাওয়ার্ড (শিবাজি গণেশন) রয়েছে। কমল হাসন শ্রেষ্ঠ অভিনেতা বিভাগে তামিলনাড়ু রাজ্য চলচ্চিত্র পুরস্কার পেয়েছিলেন।

ছবিটি ২৫ শে অক্টোবর, ১৯৯২, দিওয়ালির দিন মুক্তি পেয়েছিলো এবং বক্স অফিসে একটি ১৭৫ দিনের রান সম্পন্ন করে। ক্ষত্রিয় পুত্রুদু শিরোনামে ছবিটি তেলুগুতে ডাবিং করা হয়েছিল। পরে এটি হিন্দিতে *বিরাসাত* (১৯৯৭) এবং কন্নড়ে *ঠান্ডেগ ঠাক্কা মাগা* (২০০৬) নামে পুনর্নির্মিত হয়। "বিরাসাত" চলচ্চিত্রে তাবু অভিনয় করেছিলেন,, এছাড়াও ছিলেন অনিল কাপুর এবং অমরিশ পুরি।

## অভিনয়ে
*শিবাজি গণেশন - পেরিয়া তেবর
*কমল হাসান - শক্তিবেল
*রেবতী - পঞ্চবর্ণম
*গৌতমী - ভানুমতি
*নছর - মায়া তেবর
*কাকা রাধাকৃষ্ণ - চিন্না তেবর
*বদিবেলু - ঈশাকী
*এস. এন. লক্ষ্মী  - মায়া তেবরের মাতা

## তথ্যসূত্র

## বহিঃসংযোগ
* 

বিষয়শ্রেণী:তামিল ভাষার চলচ্চিত্র
বিষয়শ্রেণী:১৯৯২-এর চলচ্চিত্র
বিষয়শ্রেণী:১৯৯০-এর দশকের তামিল ভাষার চলচ্চিত্র
বিষয়শ্রেণী:উদগমণ্ডলমে ধারণকৃত চলচ্চিত্র
বিষয়শ্রেণী:তামিলনাড়ুতে ধারণকৃত চলচ্চিত্র
বিষয়শ্রেণী:ভারতীয় নাট্য চলচ্চিত্র
বিষয়শ্রেণী:অন্য ভাষায় পুনর্নির্মিত তামিল চলচ্চিত্র
আল আশরাফ মসজিদ

**আল-আশরাফ মসজিদ** (আরবি: مسجد ومدرسة الأشرف برسباي) বা সুলতান আল আশরাফ বার্সবায়ের মাদ্রাসা /মসজিদ মিশরের কায়রোতে অবস্থিত মসজিদ ও মাদ্রাসার একটি ঐতিহাসিক কমপ্লেক্স। মসজিদটি মামলুক আমলে নির্মিত হয়েছিল বুর্জি সুলতান আল-আশরাফ আল-বার্সবায়ে। কমপ্লেক্সটিতে একটি মসজিদ-মাদ্রাসা, মাজার এবং সুফি থাকার ব্যবস্থা রয়েছে মসজিদটি এর নকশা দ্বারা চিহ্নিত করা হয়েছে, এতে মার্বেল এবং দাগযুক্ত কাচের জানালা অন্তর্ভুক্ত রয়েছে।

## ইতিহাস
মসজিদ কমপ্লেক্সটি সার্কাসিয়ান সুলতান বার্সবে দ্বারা নির্মিত হয়েছিল, যিনি ৮২৫/১৪২২ থেকে ৮৪১/১৪৩৮ সাল পর্যন্ত মামলুক সাম্রাজ্যের শাসন করেছিলেন। বার্সবেয়ের একচেটিয়া বাণিজ্য নীতিতে বিলাসবহুল সামগ্রীর উপর বিধিনিষেধ এবং মরিচের মতো মশলার জন্য নির্ধারিত দাম অন্তর্ভুক্ত ছিল, তার বিষয়গুলি পঙ্গু করে দিয়েছিল এবং মিশর ও ইউরোপের মধ্যে বাণিজ্যকে ব্যাহত করেছিল। তবে, বাণিজ্যিক রুট নিয়ন্ত্রণ এবং ধর্মীয় সংখ্যালঘুদের উপর করের ফলেও মামলুকরা কায়রোতে অনেকগুলি ছোট থেকে মাঝারি আকারের বিল্ডিংগুলির নির্মাণের জন্য তহবিল সরবরাহ করতে সক্ষম হয়েছিল, প্রায়শই মাদ্রাসা এবং খানকাহ সমন্বিত তুলনামূলক ছোট মসজিদ নির্মাণ সহ। বার্স্বে ফলস্বরূপ, কায়রোতে বিভিন্ন কাঠামো তৈরি করে এবং মাদ্রাসা এবং আলোকিত কুরআন ব্যবহারকে উত্সাহিত করেছিল। তিনি ৮২৬ / ১৪২৪ খ্রিস্টাব্দে আল-আশরাফ মসজিদ নির্মাণ শুরু করেন।

বার্স্বে সাইপ্রাসে বিজয় সহ তার অর্থনৈতিক ব্যর্থতা এবং সম্প্রসারণবাদের পক্ষে সুপরিচিত, মধ্যযুগীয় সূত্রগুলিও তাকে ধার্মিক ব্যক্তি হিসাবে উপস্থাপন করেছে যিনি ধর্মীয় ভবনগুলি পুনর্নির্মাণ ও পুনর্নির্মাণে বিনিয়োগ করেছিলেন। এটাই ছিল মামলুক শাসকদের সাধারণ, যারা মিশরের প্রধান ধর্মীয় ismতিহ্য হিসাবে গোঁড়া সুন্নতাকে পুনঃপ্রতিষ্ঠার পরে নিজেদেরকে ইসলামী বিশ্বাসের অভিভাবক হিসাবে দেখতেন

## নির্মাণকৌশল
আল-আশরাফ মসজিদটি সুলতান আল-আশরাফ বার্সবায়ের বৃহত্তম কমপ্লেক্সের মধ্যে রয়েছে, যেখানে, একটি মসজিদ-মাদ্রাসা, একটি মাজার এবং সুফি আবাসন রয়েছে। সূফী থাকার জায়গাটি তখন থেকেই ধ্বংস হয়ে গেছে তবে। কমপ্লেক্সের উপরের গম্বুজটি জ্যামিতিক খোদাই করা পৃষ্ঠতল বিশিষ্ট একটি গম্বুজটির প্রাথমিক।

মসজিদটি বিশ বাই পনের মিটার দীর্ঘ। মসজিদের অভ্যন্তরে মার্বেল মোজাইক দিয়ে তৈরি, উভয় পক্ষের উত্থিত ইওয়ানাসহ একটি কেন্দ্র আইল, শাস্ত্রীয় রাজধানী সহ তোরণ এবং দুটি সারি জানালা রয়েছে। মসজিদের দক্ষিণ পূর্ব প্রাচীরটি যেখানে মিহরাব এবং মিনবার অবস্থিত। মিনবারটি সাজানো হয়েছে যখন মিহরাব মসজিদের অন্যান্য বৈশিষ্ট্যের তুলনায় কম অলঙ্কৃত। এই সময়ের মধ্যে সহজ মিহরাব সূফী ব্রাদারহুডদের বিনয়ের প্রতিচ্ছবি হিসাবে কাজ করেছিল সমাধি কক্ষটি অসাধারণ রঙের কাঁচের জানালা দিয়ে প্রজ্জ্বলিত এবং মসজিদের উত্তর দিকে অবস্থিত। বারস্বেয়ের সেনোটাফটি মিহরাবের সামনে অবস্থিত এবং এটি মার্বেল দ্বারা তৈরি।

বিল্ডিং কারুশিল্পের প্রকৃতি এবং অন্যান্য কারিগরদের তুলনায় নির্মাতাদের আপেক্ষিক স্থিতিশীলতার কারণে আল-আশরাফ মসজিদ একটি উচ্চারিত আঞ্চলিক পরিচয় বজায় রাখে - চাক্ষুষ বাহ্যিক ঐতিহ্য এবং কৌশলতে আবদ্ধ। ভল্টড ইওয়ানদের চারপাশে মূল শিলালিপিটি পাথরের খোদাই করা একটি কাজের একটি বিরল উদাহরণ, যার অর্থ ভবনের রক্ষণাবেক্ষণ ও কর্মচারীদের জন্য কীভাবে মুদ্রা ব্যয় করা হয়েছিল তা ভবনের অধ্যক্ষদের চিরস্থায়ী অনুস্মারক হিসাবে পরিবেশন করা। এই বৈশিষ্ট্যটি সুলতান এবং কায়রোবাসীদের মধ্যে স্বচ্ছতা এবং যোগাযোগের অনুভূতির দিকে ইঙ্গিত করে।

## তথ্যসূত্র

বিষয়শ্রেণী:মিশরের মসজিদ
বিষয়শ্রেণী:গম্বুজসহ মসজিদ
বিষয়শ্রেণী:কায়রোর মসজিদ
ভ্যানিটি ফেয়ার (উপন্যাস)

***ভ্যানিটি ফেয়ার*** হল উইলিয়াম ম্যাকপিস থ্যাকারি রচিত ইংরেজি ভাষার উপন্যাস। উপন্যাসটিতে নেপলীয় যুদ্ধ পরবর্তী সময়ে বন্ধু ও পরিবারের মাঝে বেকি শার্প ও অ্যামেলিয়া সেডলির জীবনযাপনের গল্প বিবৃত হয়েছে। এটি প্রথমে ১৮৪৭ থেকে ১৮৪৮ সালে ১৯ খণ্ডে প্রতি মাসে ধারাবাহিকভাবে প্রকাশিত হয় এবং এর উপ-শিরোনাম ছিল **পেন অ্যান্ড পেন্সিল স্কেচেস অব ইংলিশ সোসাইটি**, যা উনবিংশ শতাব্দীর ব্রিটিশ সমাজের প্রারম্ভিক বিদ্রূপকরণ এবং থ্যাকারির আঁকা প্রারম্ভিক চিত্রকর্ম। উপন্যাসটি ১৮৪৮ সালে একক খণ্ডে প্রকাশিত হয় এবং এতে উপ-শিরোনাম যোগ করা হয় **আ নভেল উইদাউট হিরো**, যার মধ্য দিয়ে থ্যাকারি তার সময়ে সাহিত্যে নায়কোচিত রীতির বিলোপের আগ্রহ দেখা যায়। এই উপন্যাসটিকে প্রায়ই ভিক্টোরীয় গৃহস্থালীয় উপন্যাসের "প্রধান স্থপতি" বলে অভিহিত করা হয়।

## তথ্যসূত্র

## বহিঃসংযোগ

* 

বিষয়শ্রেণী:১৮৪৮-এর ব্রিটিশ উপন্যাস
বিষয়শ্রেণী:উইলিয়াম ম্যাকপিস থ্যাকারির উপন্যাস
বিষয়শ্রেণী:ইংরেজি উপন্যাস
বিষয়শ্রেণী:চলচ্চিত্রে অভিযোজিত ব্রিটিশ উপন্যাস
বিষয়শ্রেণী:ব্রিটিশ বিদ্রুপাত্মক উপন্যাস
বিষয়শ্রেণী:পর্বক্রমে প্রথম প্রকাশিত উপন্যাস
আয়াস মেহমেদ পাশা

**আয়াস মেহমেদ পাশা** (১৪৮৩-১৫৩৯) ছিলেন এক অটোমান উজির এবং ১৫৩৬ থেকে ১৫৩৯ সাল পর্যন্ত অটোমান সাম্রাজ্যের উজিরে আজম ।  তিনি হিমরে অঞ্চলে জন্মগ্রহণকারী আলবেনিয়ান ছিলেন।  তাঁর বাবা ছিলেন আলবেনিয়ার উত্তরের শকোদ্রা শহর থেকে এবং তাঁর মা ছিলেন আলবেনিয়ার দক্ষিণে ভ্লোরা থেকে।  দেভির্মে অনুশীলনের অধীনে তাঁকে ইস্তাম্বুল নেওয়া হয়েছিল এবং শেষ পর্যন্ত জেনিসারিদের আগায় পরিণত হন। তিনি চালদিরানের যুদ্ধে (১৫১৪) এবং অটোমান-মামলুক যুদ্ধে (১৫১৬-১৭) অংশ নিয়েছিলেন। ১৫২০-১৫২১ সময়কালে তিনি *বেলারবে* এর আনাতোলিয়া এলিয়েত এবং গভর্নর দামেস্ক ।। প্রথম সুলাইমানের শাসনামলে। তিনি *বেলারবে* হিসেবে দায়িত্ব পালন করেন রুমেলিয়া এলিয়েতের এবং তাকে তৈরি করা হয়েছিল উজির হিসেবে, অটোমান বিজয়ের পর রোডস ১৫২২ অভিজানে। তিনি অংশগ্রহণ করেন মহাক্স যুদ্ধে, ভিয়েনা নিরোধ যুদ্ধ এবং ইরাক (১৫৩৪-১৫৩৫)।

তিনি পারগলি ইব্রাহিম পাশার মৃত্যুদণ্ডের পরে ১৫৩৬ সালে উজিরে আজম হয়েছিলেন এবং ১৫৩৯ সালে তাঁর মৃত্যুর আগ পর্যন্ত এই পদটি বহাল রেখেছিলেন। তার প্রশাসনের অধীনে অটোমানরা কর্ফু অভিযান চালিয়েছিল (১৫৩৭) এবং ভিয়েনায় হাবসবার্গের বিরুদ্ধে যুদ্ধ শুরু করে (১৫৩৭-১৫৪০)। অধিকন্তু, তার নেটিভ ভ্লোর অঞ্চলটি পুরো অটোমান নিয়ন্ত্রণের অধীনে রাখা হয়েছিল এবং ডেলভিনার সানজাক তৈরি হয়েছিল। ইস্তাম্বুলে প্লেগের কারণে তিনি মারা যান এবং তাকে আইউপ সুলতান মসজিদে সমাধিস্থ করা হয়। 
থাম্ব|আইউপ সুলতান মসজিদ কবরস্থানে আয়াস মেহেমেদ পাশার সমাধি

## সাহিত্যে এবং জনপ্রিয় সংস্কৃতিতে চিত্রিত
টিভি সিরিজে *[[সুলতান সুলেমান (টিভি ধারাবাহিক)|Muhteşem Yüzyıl]]*, আয়াস মেহমেদ পাশা চরিত্র তুর্কি অভিনেতা দ্বারা করা হয় ( Fehmi Karaarslan) ।

## তথ্যসূত্র

বিষয়শ্রেণী:১৫৩৯-এ মৃত্যু
বিষয়শ্রেণী:১৪৮৩-এ জন্ম
বিষয়শ্রেণী:জন্মের সাল অজানা
বিষয়শ্রেণী:উসমানীয় আলবেনীয়
বিষয়শ্রেণী:অপর্যালোচিত অনুবাদসহ পাতা
কলাগাছিয়া ইউনিয়ন, বন্দর

**কলাগাছিয়া ইউনিয়ন** বাংলাদেশের ঢাকা বিভাগের নারায়ণগঞ্জ জেলার বন্দর উপজেলার অন্তর্গত একটি ইউনিয়ন পরিষদ। এটি ২৩.৮৩ কিমি২ (৯.২০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩৮,২৯৯ জন। ইউনিয়নটিতে মোট গ্রামের সংখ্যা ৪২টি ও মৌজার সংখ্যা ৩৪টি।

## তথ্যসূত্র

## বহিঃসংযোগ
* অফিসিয়াল ওয়েবসাইট

বিষয়শ্রেণী:বন্দর উপজেলার ইউনিয়ন
কায়েতপাড়া ইউনিয়ন

**কায়েতপাড়া ইউনিয়ন** বাংলাদেশের ঢাকা বিভাগের নারায়ণগঞ্জ জেলার রূপগঞ্জ উপজেলার অন্তর্গত একটি ইউনিয়ন পরিষদ। এটি ২৬ কিমি২ (১০.০৩ বর্গমাইল) এলাকা জুড়ে অবস্থিত এবং ১৯৯১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৫১,১১১ জন। ইউনিয়নটিতে মোট গ্রামের সংখ্যা ৪১টি ও মৌজার সংখ্যা ১৭টি।

## তথ্যসূত্র

## বহিঃসংযোগ
* অফিসিয়াল ওয়েবসাইট
সাতগ্রাম ইউনিয়ন

নারায়ণগঞ্জ  জেলার আড়াইাহাজার উপজেলাধীন  **সাতগ্রাম ইউনিয়ন পরিষদ** । অত্র নারায়ণগঞ্জ  জেলার  আড়াইহাজার উপজেলার একটি  গুরুত্বপূর্ণ  ইউনিয়ন পরিষদ হলো **সাতগ্রাম ইউনিয়ন পরিষদ** । শিক্ষা,  সংস্কৃতি,  ধর্মীয় ও সামাজিক অনুষ্ঠান পালন, খেলাধূলা সবকিছু মিলিয়ে  অত্র ইউনিয়নটি  নারায়ণগঞ্জ জেলায়  কালের স্বাক্ষী হিসাবে  দাড়িয়ে আছে। অত্র ইউনিয়নে  সরকারী-বেসরকারী  শিক্ষা  প্রতিষ্ঠান  তথা প্রাথমিক বিদ্যালয়,  মাধ্যমিকবিদ্যালয়, মাদ্রাসা,  কিন্ডারগার্টেন এবং মসজিদ, মন্দির,  খেলার মাঠ, সরকারী-বেসরকারী অফিসসহ বিভিন্ন দর্শনীয় স্থান রয়েছে। সবকিছু  মিলিয়ে  অত্র ইউনিয়নটি  একটি আদর্শ ইউনিয়ন হিসাবে পরিচিতি লাভ করেছে।

**১। নামঃ ০১ নং সাতগ্রাম ইউনিয়ন পরিষদ।**

২। নির্বাচিত বর্তমান চেয়াম্যানের নামঃ **জনাব অদুদ মাহমুদ।**

৩। আয়তনঃ ১২.৬৭ বর্গ মাইল (৩২.৮২ বর্গ কিমি )

৪। লোকসংখ্যাঃ ৫৫৮৮২ (২০২২ সালের আদম শুমারী অনুযায়ী )

৫। গ্রামের সংখ্যাঃ ৩৪টি।

৬। মৌজার সংখ্যাঃ ০৮টি (চারিগাও,উড়িয়াম, দেয়াবৈ, দক্ষিন স্বরুপাব, সাতগাও, রসুলপুর, বড় নোয়াগাও, পাঁচরুখী)

৭। হাট-বাজারঃ ০৪টি

৮। উপজেলা থেকে দূরত্ব ও যোগাযোগ ব্যবস্থাঃ আড়াইহাজার উপজেলা থেকে মাত্র ১২ কিলোমিটার দূরত্বে অবস্থিত।রিক্সা, অটোরিক্সা, সিএনজি এবং অটোবাইকের মাধ্যমে খুব সহজেই যাতায়াত করা যায়।

৯। শিক্ষার হারঃ ৪৫.৫% (২০১১ সালের আদমশুমারী অনুযায়ী)।

১০। সরকারী প্রাথমিক বিদ্যালয়ের সংখ্যাঃ ১২টি।

১১। বে-সরকারী প্রাথমিক বিদ্যালয়ের সংখ্যাঃ ১০টি

১২। মাধ্যমিক বিদ্যালয়ের সংখ্যাঃ ০৩টি

১৩। ডিগ্রী কলেজঃ ০১টি

১৪। মাদ্রাসার সংখ্যাঃ ০২টি

১৫। কিন্ডার গার্টেনের সংখ্যাঃ ১০টি।

১৬। ঐতিহাসিক পর্যটন স্থানঃ ১টি।

১৭। গুরুত্বপূর্ণ ধর্মীয় স্থানঃ ১টি।

১৮। রেলওয়ে ষ্টেশনঃ নাই।

১৯। সিনেমা হলঃ নাই ।

২০। ইউনিয়ন পরিষদ ভবন নির্মানঃ

১৯। ইউনিয়ন পরিষদের নতুন ভবন নির্মানঃ ২১/০৫/১৯৯৯ইং।

২০। নবগঠিত পরিষদের বিবরণঃ

(ক) শপথ গ্রহণের তারিখঃ ( চেয়ারম্যান ১৪/০২/২০২২ইং ) ( সদস্য ১৫/০২/২০২২ ইং)

(খ) প্রথম সভার তারিখঃ ২৩/০২/২০২২ইং

(গ) মেয়াদ উত্তীর্ণঃ ২৩/০২/২০২৭ইং

২১। গ্রাম সমূহের নামঃ

   ১নং ওয়ার্ড = চারিগাও, জিয়ারটেক, পাকুতুরা, বুরবুরিয়ারটেক, সখেরগাও, সাতগ্রাম।

   ২নং ওয়ার্ড = উড়িয়াম, দেয়াবৈ, দক্ষিণ স্বরুপাব, ধোপারটেক, নোয়াদ্দা ।

   ৩নং ওয়ার্ড = বাহাদুরপুর, রসুলপুর, বিলপাড়।

   ৪নং ওয়ার্ড = আশুহাট, নয়ানগর, পুরিন্দা।

  ৫ নং ওয়ার্ড = টেকপাড়া।

  ৬নং ওয়ার্ড = নোয়াগাও, মাতাইন।

  ৭নং ওয়ার্ড = পাচরুখী পশ্চিমপাড়া।

  ৮নং ওয়ার্ড = পাচরুখী, পাচরুখী ঘোষপাড়া, পাচরুখী ছনপাড়া, পাচরুখী মাইজপাড়া।

  ৯নং ওয়ার্ড = গজারিয়া, পাচরুখী খানপাড়া, পাচরুখী দিঘীরপাড়, পাচরুখী নয়াপাড়া, পাচরুখী ভূইয়া পাড়া।

  মোট ভোটার পুরুষ=১২৯৬৫, মোট ভোটার মহিলা=১২৭৬২, সর্বমোট ভোটার সংখ্যা=২৫৭২৭

২২। ইউনিয়ন পরিষদের জনবলঃ

নির্বাচিত চেয়ারম্যানঃ ০১ জন।

ইউনিয়ন পরিষদ সচিবঃ ০১ জন।

নির্বাচিত সদস্য (পুরুষ)- ০৯ জন।

নির্বাচিত সংরক্ষিত আসনের সদস্য (মহিলা)- ০৩ জন।

কর আদায়কারী- ০০ জন।

অফিস সহকারী- ০১ জন।

ইউনিয়ন তথ্য ও সেবা কেন্দ্রের উদ্যোক্তাঃ ০২ জন

ইউনিয়ন গ্রাম পুলিশ- ১০ জন।

## তথ্যসূত্র

## বহিঃসংযোগ
* অফিসিয়াল ওয়েবসাইট

বিষয়শ্রেণী:আড়াইহাজার উপজেলার ইউনিয়ন
ঈশানচন্দ্র সরকার

**রায়সাহেব ঈশানচন্দ্র সরকার** (১৮৪০–১৯১৫) একজন জমিদার ও সমাজসেবী। 

## পরিচয়
ঈশানচন্দ্র সরকার ১৮৪০ সালে ফরিদপুরের কোতোয়ালী থানার ঈশান গোপালপুরে জন্মগ্রহণ করেন।

## সমাজ সেবা

জমিদারি থেকে প্রাপ্ত অর্থের বিশাল অংশই তিনি সমাজসেবামূলক কর্মকাণ্ডে ব্যয় করতেন। তার জমিদারি এলাকার বাইরেও বৃহত্তর ফরিদপুরে তিনি বিভিন্ন জনকল্যাণমুলক কর্মকাণ্ড পরিচালনা করতেন। ঈশানচন্দ্র সরকার ঈশান গোপালপুরে তার নিজের খরচে একটি দাতব্য চিকিৎসালয় গড়ে তোলেন।

শিক্ষানুরাগী ঈশানচন্দ্র সরকার ১৮৮৫ সালে ফরিদপুর শহরে নিজ জমিতে ঈশান ইনস্টিটিউশন নামে একটি মাধ্যমিক বিদ্যালয় প্রতিষ্ঠা করেছিলেন, যেখানে প্রভাতী বিভাগে মেয়েরা এবং দিবা বিভাগে ছেলেরা পড়ত। পরবর্তীকালে একই স্থানে শুধুমাত্র মেয়েদের জন্য ঈশান বালিকা উচ্চ বিদ্যালয় গড়ে তোলা হয়েছে।

## তথ্যসূত্র

বিষয়শ্রেণী:ফরিদপুর সদর উপজেলার ব্যক্তি
বিষয়শ্রেণী:১৮৪০-এ জন্ম
বিষয়শ্রেণী:১৯১৫-এ মৃত্যু
বৃহৎ ম্যাগেলানিক মেঘ

**বৃহৎ ম্যাগেলানিক মেঘ** (বা **এলএমসি**) হলো আকাশগঙ্গার একটি স্যাটেলাইট গ্যালাক্সি। ধনু বামন উপগোলকীয় ছায়াপথ (≈১৬ কিলোপারসেক) ও ক্যানিস মেজর ওভারডেনসিটি হিসেবে পরিচিত (২৫০০ আলোক বর্ষ) সম্ভাব্য বামন অনিয়মিত ছায়াপথের পরে ৫০ কিলোপারসেক (≈১,৬৩,০০০&nbsp;আলোক বর্ষ) দূরের এই ছায়াপথটি আকাশগঙ্গা হতে দ্বিতীয় বা তৃতীয় সবচেয়ে নিকটতম স্যাটেলাইট ছায়াপথ। সহজে দৃশ্যমান তারা এবং প্রায় ১০ বিলিয়ন সৌর ভরের উপর ভিত্তি করে, এলএমসির ব্যাস প্রায় ১৪,০০০ আলোক-বর্ষ (৪.৩ kpc), এটি মিল্কিওয়ের প্রায় একশত ভাগের এক ভাগ যা একে অ্যান্ড্রোমিডা (এম ৩১), আকাশগঙ্গা এবং ট্রায়াঙ্গুলাম ছায়াপথের (এম ৩৩) পরে এলএমসিকে স্থানীয় দল স্থানীয় দলের চতুর্থ বৃহত্তম ছায়াপথ হিসেবে নির্ধারিত করে।

একে সর্পিল ম্যাগালানিক হিসেবে শ্রেণীকরণ করা হয়। এর একটি জ্যামিতিকভাবে বন্ধ-কেন্দ্রিক নাক্ষত্রিক বার রয়েছে যাদ্দারা অনুমিত হয় যে সম্ভবত ক্ষুদ্র ম্যাগেলানিক মেঘ (এসএমসি) এবং মিল্কিওয়ের মাধ্যাকর্ষণ থেকে সৃষ্ট বেলোর্মি মিথস্ক্রিয়ার কারণে সর্পিল বাহুগুলির বিচূর্ণ হওয়ার আগে এটি একটি বামন সর্পিল ছায়াপথ ছিল।

প্রায় −৭০° বিষুবলম্ব সম্পন্ন হওয়ায়, এলএমসি পৃথিবীর দক্ষিণ গোলার্ধ থেকে এবং ২০°N পর্যন্ত উত্তর থেকে একটি ম্লান "মেঘ" হিসাবে দেখা যায়। ইহা নক্ষত্রমন্ডল ডোরাডো ও মেনসায় দ্ব্যর্থক অবস্থান করে। খালি চোখে প্রায় ১০°-র আপাত দৈর্ঘ্য রয়েছে, যা চাঁদের ব্যাসের ২০ গুণ বেশি, আলোক দূষণ থেকে দূরে অন্ধকার স্থানগুলি থেকে।

প্রায় ২.৪ বিলিয়ন বছরের মধ্যে মিল্কিওয়ে এবং এলএমসির সংঘর্ষের আশা করা হয়।

## গ্যালারি

File:Hubble Peers into the Storm (29563971405).jpg|নাসা ও ইএসএ-র হাবল স্পেস টেলিস্কোপে ধারণ করা এই দৃশ্যে দেখা যাচ্ছে বৃহৎ মেজেলানিক মেঘে গ্যাস ও ধূলিকণার ঘূর্ণাবর্ত।
File:Large Magellanic Cloud.jpg|এই ছবিতে হার্শেল স্পেস অবজারভেটরির ইনফ্রারেড আলোতে দেখা যাচ্ছে বৃহৎ মেজেলানিক মেঘ ছায়াপথ।
File:Large.mc.arp.750pix.jpg|এই ছবিতে দেখা যাচ্ছে বৃহৎ মেজেলানিক মেঘ এবং সুপারনোভা ১৯৮৭এ; ১৯৮৭ সালে নিউজিল্যান্ডে অবস্থানকালে নাসার কুইপার এয়ারবর্ন অবজারভেটরি দ্বারা ধারণ করা।
File:N159 in the Large Magellanic Cloud (opo9923a).jpg|নাসা/ইএসএ হাবল স্পেস টেলিস্কোপে ধারণ করা এন১৫৯ নামের তারাজন্ম অঞ্চল, প্রায় ১,৭০,০০০ আলোকবর্ষ দূরে।


## আরও দেখুন

*মহাকর্ষীয় লেন্স
*আইনস্টাইন বলয়
*নিউট্রন তারা
*ম্যাগনেটার
*পিএসআর জে১৭৪৮-২৪৪৬এডি

## তথ্যসূত্র

## বহিঃসংযোগ

* NASA Extragalactic Database
* Encyclopedia of Astronomy entry
* SEDS LMC page
* Large Magellanic Cloud at Constellation Guide

বিষয়শ্রেণী:বামন অনিয়মিত ছায়াপথ

বিষয়শ্রেণী:প্রাচীনকাল থেকে জ্ঞাত জ্যোতির্বৈজ্ঞানিক বস্তু
বিষয়শ্রেণী:ডোরাডো (নক্ষত্রমন্ডল)
বিষয়শ্রেণী:মেনসা (নক্ষত্রমন্ডল)
বিষয়শ্রেণী:স্থানীয় দল
বিষয়শ্রেণী:পিজিসি বস্তু
ব্রাক্ষন্দী ইউনিয়ন

**ব্রাহ্মণদী ইউনিয়ন** বাংলাদেশের ঢাকা বিভাগের নারায়ণগঞ্জ জেলার আড়াইহাজার উপজেলার অন্তর্গত একটি ইউনিয়ন পরিষদ। এটি ২৬.৫৫ কিমি২ (১০.২৫ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৪৮,৯৯৯ জন। ইউনিয়নটিতে মোট গ্রামের সংখ্যা ৩৩টি ও মৌজার সংখ্যা ২৩টি।

## শিক্ষা
**সাক্ষরতার হার:** ৫২.৩%।

## দর্শনীয় স্থান
**[[বালিয়াপাড়া জমিদার বাড়ি]]:** আনুমানিক ১৯০০ শতকে জমিদার মুকুন্দ মুরালি এই জমিদার বাড়িটি প্রতিষ্ঠা করেন। অযত্ন ও অবহেলায় পড়ে থাকায় বাড়িটির প্রায় প্রত্যেকটি স্থাপনাই এখন ধ্বংসের মুখে।

## জনপ্রতিনিধি
**বর্তমান চেয়ারম্যান:** 
**প্রাক্তন চেয়ারম্যানগণের তালিকা:**

## আরও দেখুন
* নারায়ণগঞ্জ জেলা
* আড়াইহাজার উপজেলা

## তথ্যসূত্র

## বহিঃসংযোগ
* অফিসিয়াল ওয়েবসাইট

বিষয়শ্রেণী:আড়াইহাজার উপজেলার ইউনিয়ন
মারে পার্কার

**নরম্যান মারে পার্কার** (জন্ম: ২৮ আগস্ট, ১৯৪৮) মানাওয়াতু’র ডেনভার্ক এলাকায় জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৭৬ সালে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর নিউজিল্যান্ডীয় ক্রিকেটে ক্যান্টারবারি ও ওতাগো দলের প্রতিনিধিত্ব করেন **মারে পার্কার**। দলে তিনি মূলতঃ ডানহাতি ব্যাটসম্যান হিসেবে খেলতেন।

## খেলোয়াড়ী জীবন
১৯৬৭-৬৮ মৌসুম থেকে ১৯৭৮-৭৯ মৌসুম পর্যন্ত মারে পার্কারের প্রথম-শ্রেণীর খেলোয়াড়ী জীবন চলমান ছিল। ১৯৭৩-৭৪ মৌসুমে ক্যান্টারবারির সদস্যরূপে প্রথম-শ্রেণীর ক্রিকেটে অভিষেক ঘটা খেলায় ব্যক্তিগত সর্বোচ্চ ১৩৫ রান তুলেন। এটিই তার সমগ্র প্রথম-শ্রেণীর খেলোয়াড়ী জীবনের একমাত্র শতরানের ইনিংস ছিল। ওয়েলিংটনের বিপক্ষে ঐ ইনিংসে তার দলের সংগ্রহ ছিল ২২৫।

সমগ্র খেলোয়াড়ী জীবনে তিনটিমাত্র টেস্ট ও একটিমাত্র ওডিআইয়ে অংশগ্রহণ করেছেন মারে পার্কার। ৩০ অক্টোবর, ১৯৭৬ তারিখে করাচীতে স্বাগতিক পাকিস্তান দলের বিপক্ষে টেস্ট ক্রিকেটে অভিষেক ঘটে তার। ১৮ নভেম্বর, ১৯৭৬ তারিখে কানপুরে স্বাগতিক ভারত দলের বিপক্ষে সর্বশেষ টেস্টে অংশ নেন তিনি।

ডানহাতি ব্যাটসম্যান মারে পার্কারকে ১৯৭৬-৭৭ মৌসুমে পাকিস্তান ও ভারত সফরে নেয়া হয়। বেশ বেকায়দায় পড়া ঐ সফরে করাচীতে সিরিজের তৃতীয় টেস্টে দলীয় অধিনায়ক ও কনিষ্ঠ ভ্রাতা জন পার্কার তাকে ক্যাপ পরিধান করে দেন। ইনিংস উদ্বোধনে নেমে ৪০ রান তুলেন। কিন্তু, পরবর্তী দুই টেস্টে কোন আশানুরূপ ইনিংস খেলতে পারেননি।

## ব্যক্তিগত জীবন
তার আরও দুই ভাই - কেনেথ পার্কার ও জন পার্কার প্রথম-শ্রেণীর ক্রিকেটে অংশ নিয়েছেন। তন্মধ্যে, কনিষ্ঠ ভ্রাতা জন পার্কার নিউজিল্যান্ডের পক্ষে খেলেছেন। তার সাথে আন্তর্জাতিক পর্যায়ের চারটি খেলায় একত্রে তিনিও অংশ নিয়েছেন। ব্যক্তিগত জীবনে বিবাহিত তিনি। তার সন্তান মার্ক পার্কার উদীয়মান ক্রিকেটার ছিলেন। কিন্তু, ২০০২ সালের বালিতে বোমা হামলার ফলে নিহত হলে সংক্ষিপ্ত পেশাদারী খেলোয়াড়ী জীবনের অকাল সমাপ্তি ঘটে।

তিমারু বয়েজ হাইস্কুলে বিজ্ঞান ও শারীরিক শিক্ষা বিষয়ের শিক্ষক ছিলেন। সেখানে ১৯৭১ সাল থেকে ২০১৩ সাল পর্যন্ত শিক্ষাদান করেন।

## তথ্যসূত্র

## আরও দেখুন
* জন মিলস
* পিটার পেথেরিক
* খুন হওয়া ক্রিকেটারদের তালিকা
* নিউজিল্যান্ডীয় টেস্ট ক্রিকেটারদের তালিকা
* আন্তর্জাতিক ক্রিকেটে অংশগ্রহণকারী পরিবারের তালিকা
* নিউজিল্যান্ডীয় একদিনের আন্তর্জাতিক ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯৪৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ওতাগোর ক্রিকেটার
বিষয়শ্রেণী:ওতাগো বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ক্যান্টারবারির ক্রিকেটার
বিষয়শ্রেণী:ড্যানভার্ক থেকে আগত ক্রিকেটার
বিষয়শ্রেণী:নিউজিল্যান্ডীয় ক্রিকেটার
বিষয়শ্রেণী:নিউজিল্যান্ডের টেস্ট ক্রিকেটার
বিষয়শ্রেণী:নিউজিল্যান্ডের একদিনের আন্তর্জাতিক ক্রিকেটার
বিষয়শ্রেণী:সাউথ আইল্যান্ডের ক্রিকেটার
মেইটল্যান্ড হথর্ন

**ক্রিস্টোফার মেইটল্যান্ড হাওয়ার্ড হথর্ন** (; জন্ম: ৭ এপ্রিল, ১৮৭৮ - মৃত্যু: ১৭ মে, ১৯২০) নাটাল প্রদেশের পিটারমারিৎজবার্গ এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯০২ থেকে ১৯১১ সময়কালে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর দক্ষিণ আফ্রিকান ক্রিকেটে ট্রান্সভাল ও ইংরেজ ক্রিকেটে লন্ডন কাউন্টি দলের প্রতিনিধিত্ব করেন **মেইটল্যান্ড হথর্ন**। দলে তিনি মূলতঃ ডানহাতি ব্যাটসম্যান হিসেবে খেলতেন।

## প্রথম-শ্রেণীর ক্রিকেট
১৮৯৭-৯৮ মৌসুম থেকে ১৯১০-১১ মৌসুম পর্যন্ত মেইটল্যান্ড হথর্নের প্রথম-শ্রেণীর খেলোয়াড়ী জীবন চলমান ছিল। নিজের স্বর্ণালী দিনগুলোয় চমৎকার ও দক্ষ ব্যাটসম্যান হিসেবে সুনাম ছিল তার। কারি কাপে ১৩ খেলায় অংশ নিয়ে ২৩.৩০ গড়ে ৩০৩ উইকেট পেয়েছেন।

১৯০১, ১৯০৪ ও ১৯০৭ - এ তিনবার ইংল্যান্ড গমন করেন। তন্মধ্যে দুইবার বেশ সফলতা পেয়েছিলেন। ১৯০১ সালে ৩৫.০২ গড়ে ১২৬১, ১৯০৪ সালে ৩৭.১৯ গড়ে ১৩৩৯ ও ১৯০৭ সালে ১৬.২২ গড়ে ৫৮৪ রান সংগ্রহ করেছিলেন।

জর্জ লোহম্যানের সুপারিশক্রমে ১৯০১ সালে সালে তাকে জাতীয় দলে অন্তর্ভুক্ত করা হয়েছিল। প্রথম অংশগ্রহণেই ১০৩ রান তুলেন ও ব্যাটিং গড়ে শীর্ষস্থানে আরোহণ করেন। নয়টি প্রথম-শ্রেণীর শতরানের মধ্যে সাতটিই করেছেন ইংল্যান্ডের কাউন্টি দলগুলোর বিপক্ষে। ১৯০১ সালে কেমব্রিজে কেমব্রিজ বিশ্ববিদ্যালয়ের বিপক্ষে ব্যক্তিগত সর্বোচ্চ ২৩৯ রান তুলেন।

## আন্তর্জাতিক ক্রিকেট
সমগ্র খেলোয়াড়ী জীবনে বারোটি টেস্টে অংশগ্রহণ করেছেন মেইটল্যান্ড হথর্ন। সবগুলো টেস্টই খেলেছেন অস্ট্রেলিয়া ও ইংল্যান্ডের বিপক্ষে। ১১ অক্টোবর, ১৯০২ তারিখে জোহেন্সবার্গে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ৭ জানুয়ারি, ১৯১১ তারিখে অ্যাডিলেডে একই দলের বিপক্ষে সর্বশেষ টেস্টে অংশ নেন তিনি।

১৯১০-১১ মৌসুমে দুর্বল স্বাস্থ্য নিয়ে অস্ট্রেলিয়া গমন করেন। তবে, এ সফরে তেমন কোন সফলতার স্বাক্ষর রাখতে পারেননি।

১৭ মে, ১৯২০ তারিখে মাত্র ৪২ বছর বয়সে ট্রান্সভাল প্রদেশের জোহেন্সবার্গ এলাকায় মেইটল্যান্ড হথর্নের দেহাবসান ঘটে।

## তথ্যসূত্র

## আরও দেখুন
* আলবার্ট পাওয়েল
* আলবার্ট রোজ-ইন্স
* বোল্যান্ড ক্রিকেট দল
* দক্ষিণ আফ্রিকান টেস্ট ক্রিকেটারদের তালিকা
* টেস্ট ক্রিকেট অভিষেকে ৫ উইকেট লাভকারী ইংরেজ ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৮৭৮-এ জন্ম
বিষয়শ্রেণী:১৯২০-এ মৃত্যু
বিষয়শ্রেণী:গটেংয়ের ক্রিকেটার
বিষয়শ্রেণী:দক্ষিণ আফ্রিকান ক্রিকেটার
বিষয়শ্রেণী:দক্ষিণ আফ্রিকার টেস্ট ক্রিকেটার
বিষয়শ্রেণী:লন্ডন কাউন্টির ক্রিকেটার
বিষয়শ্রেণী:পিটারমারিৎজবার্গ থেকে আগত ক্রিকেটার
প্রজ্ঞালোক মহাস্থবির

**প্রজ্ঞালোক মহাস্থবির** (১৮৭৯-১৯৭১) পালি ভাষার একজন পণ্ডিত, লেখক ও বক্তা এবং বৌদ্ধধর্মের প্রচারক, শিক্ষাবিদ ও লেখক ছিলেন।
## জীবন
১৮৭৯ সালের ৩১ ডিসেম্বর চট্টগ্রামের বোয়ালখালীর বৈদ্যপাড়া গ্রামে ধর্মরাজ বড়ুয়া হিসাবে জন্মগ্রহণ করেছিলেন এবং তিনি আচার্য পুন্নাচর মহাস্থবিরের সংস্পর্শে এসেছিলেন ২১ বছর বয়সে। তিনি আচার্যের কাছ থেকে শ্রামণ্য ও উপসম্পদা শাক্যমুনি বিহারে প্রাপ্ত হন এবং ১৯০৯ সালে তিনি নাইখায়িনে ধর্ম এবং বিনয় পড়াশোনা করেন। বাংলায় ফিরে তিনি বৌদ্ধধর্ম প্রচারের জন্য তাঁর তরুণ ভিক্ষু ছাত্র বন্ধুদের সাথে *জিনশাসন সমাগম* নামে একটি সমিতি গঠন করেন।

আক্যাবে, তিনি বাঙালি বৌদ্ধদের সমর্থন নিয়ে *বঙ্গীয় বৌদ্ধ সমিতি* এবং একটি বিহার প্রতিষ্ঠা করেন এবং ধর্মদূত বিহারের অধ্যক্ষ হন। ১৯২৮ সালে, প্রজ্ঞালোক ও সুধাংশু বিমল বড়ুয়া এবং বহু বাঙালি বংশোদ্ভূত বৌদ্ধদের নিয়ে রেঙ্গুনে বৌদ্ধ মিশন প্রেস প্রতিষ্ঠা করেছিলেন। দ্বিতীয় বিশ্বযুদ্ধের সময় বোমার আঘাতে ধ্বংস হওয়া প্রেসটি বাংলা ভাষায় ত্রিপিটক গবেষণার সূচনা করেছিল এবং ১৯৩০ সালে *সংঘশক্তি* পত্রিকা প্রকাশ করতে শুরু করেছিল। প্রেসটি ধ্বংস হয়ে গেলে, প্রজ্ঞালোক পায়ে হেঁটে উত্তর বার্মা এবং আসাম হয়ে বাড়ি ফিরে আসেন। ১৯৩৩ সালের ৩১ ডিসেম্বর প্রজ্ঞালোকের জন্মবার্ষিকীতে বার্মার প্রবীণতম ভিক্ষুমন্ডলী এক মহাসংঘদানের আয়োজন করে তাঁকে ‘বুদ্ধ শাসন বীর্যস্তম্ভ শাসন ধ্বজ’ উপাধি প্রদান করেন। তিনি ১৯৭১ সালের ১২ মেতে চট্টগ্রামে মারা যান।

## কাজ
তিনি ত্রিপিটক প্রকাশনা তহবিল, চট্টগ্রামে প্রকাশিত বিনয়পিটকের অনুবাদ মহাভাগ্গ (১৯৩৭) সহ ত্রিশেরও বেশি বই লিখেছেন এবং সম্পাদনা করেছেন। সীতাকুণ্ডে থাকাকালীন তিনি ভিক্ষু পতিমোক্ষের রচনাগুলি ভাষ্যসহ অনুবাদ করেছিলেন এবং পাঠ্যপুস্তক *পালি পাঠম শিক্ষা* এবং *ভিক্ষু কর্তব্য ও গৃহী কর্তব্য* লিখেছিলেন। তিনি মিলিন্দপ্রশ্ন (২ খণ্ড), থেরগাথা, লোকনীতি, তেলকটাহ গাথা, পালি ত্রিপিটক (পত্রিকা), প্রবাস সুহূদ, গৃহীনীতি, নামরূপ, বুদ্ধের যোগনীতি, বিদর্শন ভাবনা, আর্যসত্য, ধম্মপদ, সুত্ত বিভঙ্গ এবং বুদ্ধের ধর্ম পরিচয় অনুবাদ, সংকলন ও সম্পাদনা করেছেন।

## তথ্যসূত্র
 
## বহিঃসংযোগ

বিষয়শ্রেণী:১৯৭১-এ মৃত্যু
বিষয়শ্রেণী:১৮৭৯-এ জন্ম
সৌদি আরবে ইসলাম

থাম্ব|সৌদি আরবে স্থাপিত একটি দৃষ্টিনন্দন মসজিদ
**ইসলাম** **[[সৌদি আরব|সৌদি আরবের]]** রাষ্ট্রীয় ধর্ম। ইসলাম ও সৌদি আরবের মধ্যে যোগাযোগ (বা দেশের অন্ততপক্ষে পশ্চিমের হিজাজ অঞ্চল) অনন্য শক্তিশালী। এই রাজ্য, যাকে কখনও কখনও "ইসলামের জন্মস্থান" বলা হয়, তা হল মক্কা ও মদিনা শহরগুলির অবস্থান, যেখানে ইসলাম ধর্মের প্রবর্তক মুহাম্মাদ জন্ম গ্রহণ করেন এবং মৃত্যুবরণ করেন এবং এ স্থানটি বছরে কয়েক মিলিয়ন মুসলিম হজযাত্রীকে এবং হাজার হাজার আলেম এবং শিক্ষার্থীকে আকৃষ্ট করে, যারা এখানে পড়াশোনা করতে আসে। সৌদি আরবের বাদশাহর উপাধি হল " দুটি পবিত্র মসজিদের রক্ষক" - এ দুটি মসজিদ হল আল-মসজিদ আল হারাম এবং মদিনায় আল-মসজিদ আল-নববি -যাকে ইসলামের পবিত্রতম হিসাবে বিবেচনা করা হয়। 
আঠারো শতকে, ইসলামী প্রচারক মুহাম্মদ ইবনে আবদ-ওহহাব এবং আঞ্চলিক আমির, মুহাম্মদ বিন সৌদের মধ্যে একটি চুক্তি প্রথমে নাজদ অঞ্চলে এবং তারপরে আরব উপদ্বীপে সুন্নি ইসলামের এক চূড়ান্ত পবিত্রতাবাদী চাপ নিয়ে আসে। সমর্থকদের দ্বারা " সালাফিবাদ "এবং অন্যরা" ওয়াহাবিবাদ " হিসাবে পরিচিত, ইসলামের এই ব্যাখ্যাটি রাষ্ট্রীয় ধর্ম এবং ইসলামের ব্যাখ্যা হয়ে ওঠে মুহাম্মদ বিন সৌদ এবং তার উত্তরসূরীদের দ্বারা ( আল সৌদ পরিবার), যিনি শেষ পর্যন্ত ১৯৩২ সালে আধুনিক সৌদি আরব রাজ্য তৈরি করেছিলেন। সৌদি সরকার তার পেট্রোলিয়াম রফতানি আয়ের কয়েক বিলিয়ন ডলার পুরো ইসলামী বিশ্বজুড়ে এবং অন্য কোথাও মসজিদ নির্মাণ, বই প্রকাশ, বৃত্তি ও ফেলোশিপ প্রদান, আন্তর্জাতিক ইসলামী সংগঠনগুলির হোস্টিং, এবং এর ইসলামের রূপ প্রচারে ব্যয় করেছে, কখনও কখনও যাকে উল্লেখ করা হয় "পেট্রো-ইসলাম" হিসাবে। 
সালাফি/ওয়াহাবিরা সৌদি আরবের সংখ্যাগরিষ্ঠ কিনা তা নিয়ে বিতর্ক রয়েছে, এক অনুমান অনুযায়ী তাদের সংখ্যা দেশীয় জনসংখ্যার মাত্র ২২.৯% (নাজদে কেন্দ্রীভূত) রয়েছে। ওহাবী মিশন নাজদে দু'শো বছর ধরে প্রাধান্য পেয়েছে, তবে দেশের বেশিরভাগ অংশে - পূর্ব প্রদেশের হেজাজ, নাজরান - এটি মাত্র ১৯১৩-১৯২৫ সাল থেকেই আধিপত্য বিস্তার করেছে।  ১৫ থেকে ২০ মিলিয়ন সৌদি নাগরিকদের বেশিরভাগ হলেন সুন্নি মুসলিম, পূর্ব অঞ্চলগুলি বেশিরভাগই বারো ইমামী শিয়া দ্বারা জনবহুল এবং দক্ষিণ অঞ্চলে জায়েদি শিয়া রয়েছে।  বেশ কয়েকটি সূত্রের মতে, শুধুমাত্র সৌদি সম্প্রদায়ের একটি সংখ্যালঘু নিজেকে ওহাবী হিসাবে বিবেচনা করে, যদিও অন্যান্য উৎস অনুসারে, ওহাবী সম্পর্কিত সংস্থান ৪০% পর্যন্ত, এটি একটি অত্যন্ত প্রভাবশালী সংখ্যালঘু হিসাবে পরিণত হয়েছে, খুব কমপক্ষে ১৭ মিলিয়ন আদিবাসী জনসংখ্যার ব্যবহার করে "২০০৮-৯ এর অনুমান" অনুযায়ী।   তদুপরি, পরবর্তী বৃহত্তম অধিভুক্তিটি সালাফিবাদের সাথে, যা ওয়াহাবিবাদের সমস্ত কেন্দ্রীয় নীতিগুলিকে অন্তর্ভুক্ত করে, এতে বেশ কয়েকটি ছোটখাটো অতিরিক্ত স্বীকৃত নীতি এই দুটিকে পৃথক করে।  
অমুসলিমদের দ্বারা অমুসলিম ধর্মীয় উপকরণ (যেমন বাইবেল ) বিতরণ সৌদি আরবে অমুসলিমদের দ্বারা ধর্ম প্রচার করা অবৈধ।

## আরও দেখুন
* সালাফিবাদ ও ওহাবীবাদের আন্তর্জাতিক প্রচার 
* দেশ অনুযায়ী ইসলাম 
* সৌদি আরবের মসজিদগুলির তালিকা 
* সৌদি আরবে ধর্ম 
* সালাফিবাদ 
* ওয়াহবিবাদ

## তথ্যসূত্র

## বহিঃসংযোগ
* অক্সফোর্ড ইসলামিক স্টাডিজ অনলাইনে সৌদি আরবে ইসলাম  
* সৌদি আরবে সন্ত্রাসবাদ ও সহিংসতার আদর্শ: উৎস, কারণ ও সমাধান 
* অনুশীলনে সৌদি পুনর্বাসন 
* দাতারাবিয়া: ইসলামিক কমিউনিটি ডিরেক্টরি

বিষয়শ্রেণী:দেশ অনুযায়ী ইসলাম
বিষয়শ্রেণী:সৌদি আরবে ইসলাম
মকবাস্টার

থাম্ব|মকবাস্টারের উদাহরণ হলো ‘নাইট অফ দ্য লিভিং ডেড' এর জম্বির স্থিরচিত্র।
**মকবাস্টার** (*নকবাস্টার* বা *খসড়া করার সুযোগ* হিসাবেও পরিচিত) হল একটি চলচ্চিত্র যা একই রকম শিরোনাম বা বিষয়বস্তুর অন্য একটি বড় বা জনপ্রিয় চলচ্চিত্রের আদলে প্রচার পাওয়ার অভিপ্রায় নিয়ে অনুরূপ শিরোনাম বা বিষয় নিয়ে নির্মিত হয়। সর্বাধিক মুনাফা অর্জনের জন্য মকবাস্টারগুলো প্রায়শই স্বল্প বাজেট এবং দ্রুত নির্মাণ করা হয়। একই ঘরানার বা গল্প বলার উপাদানগুলো অবলম্বন করে সাম্প্রতিককালে প্রকাশ পাবে এমন জনপ্রিয় চলচ্চিত্র থেকে একটু অন্যরকম করে, মকবাস্টারগুলো সাধারণত আসন্ন চলচ্চিত্রের সাথে একযোগে নির্মিত হয় এবং একই যখন আসল চলচ্চিত্রটি থিয়েটার বা ভিডিও আউটলেটগুলোতে পৌঁছায় তখন মকবাস্টারগুলো ডাইরেক্ট-টু-ভিডিও আকারে বাজারে ছেড়ে দেওয়া হয়। কোনও মকবাস্টার চলচ্চিত্রের শিরোনাম, প্যাকেজিং ইত্যাদি আসল চলচ্চিত্রটির সাথে যথেষ্ট মিল থাকতে পারে এমন আশায় যে গ্রাহকরা এটিকে আসল চলচ্চিত্রটির নকল মনে করে বিভ্রান্ত না হয়, তবে এগুলোর নির্মাতারা এমন ভাব রেখে চলে যে এবং বুঝায় যে তারা কেবল একই উপবর্গসমূহের অতিরিক্ত চলচ্চিত্র দেখতে চান এমন গ্রাহকদের জন্য এই অতিরিক্ত চলচ্চিত্রটি সরবরাহ করেছে।

"মকবাস্টার" "মক" এবং "ব্লকবাস্টার" শব্দের একটি সুটকেস। মকবাস্টারগুলো প্রায়শই মূলধারার চলচ্চিত্রের শিরোনামের সাথে একই শ্রেণীর অন্য একটি শব্দ ব্যবহার করে। উদাহরণস্বরূপ, ২০০৬ সালে আসল চলচ্চিত্র *স্নাকস অন এ প্লেন* এর মুক্তির পর অন্য একটি মকবাস্টার চলচ্চিত্রের শিরোনাম দেওয়া হয় *স্নাকস অন এ ট্রেন*।

মকবাস্টার এবং নকল চলচ্চিত্রগুলো প্রায়শই শ্যুটিং এবং প্রকাশ করা হয় মূল চলচ্চিত্রের দেশের বাইরে। বিদেশে স্বল্প-বাজেটের স্টুডিওগুলো অন্য দেশে শুরু হওয়া পূর্ব বিদ্যমান উচ্চ বাজেটের সিক্যুয়াল চলচ্চিত্রগুলোর সম্পূর্ণ অবৈধ সিক্যুয়ালও তৈরি করতে পারে। এই সিক্যুয়ালগুলো অনানুষ্ঠানিক, এবং প্রায়শই এমনকি মূল চলচ্চিত্রগুলোর নির্মাতা এবং প্রযোজকদেরও অজানা। এই অনানুষ্ঠানিক সিক্যুয়ালগুলো সাধারণত লাইসেন্স সংক্রান্ত সমস্যার কারণে মূল দেশে খুব কমই বা কখনই প্রকাশিত হয় না। অন্যান্য ক্ষেত্রে, অন্যান্য দেশে মুক্তিপ্রাপ্ত একটি চলচ্চিত্রের মূল শিরোনামের বিপরীতে অন্য ছবিটির সিক্যুয়েল হিসাবে নামকরণ করা হয়। ফিলিপাইন ফিল্ম ইন্ডাস্ট্রি জনপ্রিয় পশ্চিমা চলচ্চিত্রগুলোর অননুমোদিত অদলবদলের জন্যও পরিচিত। ব্যাটম্যান চলচ্চিত্রের জনপ্রিয়তা, বিশেষত এটির ১৯৬৬-এর টিভি সিরিজ, সেখানে অনেকগুলো অননুমোদিত পুনর্করনের কারণ হয়েছে। তুর্কি সিনেমা বিশেষত ১৯৭০ এবং ১৯৮০ এর দশকে সস্তা, অপেশাদার ভাবে নির্মাণের জন্য পরিচিত ছিল।

## তথ্যসূত্র

বিষয়শ্রেণী:ধরন অনুযায়ী চলচ্চিত্র
বিষয়শ্রেণী:চলচ্চিত্র বিতর্ক
বিষয়শ্রেণী:চলচ্চিত্রের ধরন
বিষয়শ্রেণী:শোষণ চলচ্চিত্র
বিষয়শ্রেণী:২০১০-এর দশকের অ্যানিমেশন
বেকাস (চলচ্চিত্র)

**বেকাস** একটি কুর্দি  চলচ্চিত্র যা কারজান কাদেরের রচনা ও পরিচালনায়  ২০১২ সালে মুক্তি পেয়েছে। 
. চলচ্চিত্রটি ডানা ও জানা নামের দুই ভাই যারা মাইকেল জ্যাকসন নামে গাধায় করে আমেরিকাতে যাত্রা করেছে সুপার হিরোকে আনতে তাদের মা বাবার হত্যার প্রতিশোধ নিতে।

## গল্প
ডানা ও জানা দুই ভাই যাদের বাবা মা মারা গেছে যুদ্ধে তারা শহরে জুতা পালিশ করে অর্থ আয় করত তারা সুপার হিরো ছবি দেখতে যেয়ে কৃতপক্ষ বাধা দেয় এবং তারিয়ে দেয় তাই তারা ভাবে আমেরিকা হতে সুপার হিরোকে নিয়ে আসতে পারলে সব সমস্যার সামাধান হবে। তাদের আয় করা অর্থ দিয়ে একটি গাধা কিনে তার নাম মাইকেল রাখে সেটি দিয়ে আমেরিকায় যেতে চায়।

## প্রর্দশন
* ডুবাই আন্তর্জাতিক চলচ্চিত্র উৎসব (২০১২) 
* বেঙ্গালুর আন্তর্জাতিক চলচ্চিত্র উৎসব ২৬ ডিসেম্বর ২০১৩। 

## মনোনায়ন ও পুরস্কার
বেকাস  পিপল চয়েস অ্যাওয়ার্ড জিতেছিল এবং ২০১২ দুবাই চলচ্চিত্র উৎসবে মুহর আরব পুরস্কারের জন্য মনোনীত হয়েছিল।

## তথ্যসূত্র

বিষয়শ্রেণী:কুর্দি ভাষার চলচ্চিত্র
বিষয়শ্রেণী:ইরাকি চলচ্চিত্র
বিষয়শ্রেণী:ইরাক যুদ্ধ চলচ্চিত্র
বিষয়শ্রেণী:অনাথ সম্পর্কে চলচ্চিত্র
বিষয়শ্রেণী:শিশু সম্পর্কিত চলচ্চিত্র
বিষয়শ্রেণী:ইরাকের পটভূমিতে চলচ্চিত্র
বিষয়শ্রেণী:গৃহহীনতা সম্পর্কে চলচ্চিত্র
বিষয়শ্রেণী:১৯৯০-এর দশকের পটভূমিতে চলচ্চিত্র
বিষয়শ্রেণী:২০১২-এর হাস্যরসাত্মক চলচ্চিত্র
বিষয়শ্রেণী:২০১২-এর নাট্য চলচ্চিত্র